Set og sket - Fodboldafdelingen - Fodbold - alhedenif\nFCM spillere på besøg i AIF/KKIK Fodbold\nOnsdag den 12. oktober var der gang i den på kunstgræsbanen i Frederiks. Via FCM Klubsamarbejdet var det lykkedes Alhedens IF og KKIK at få besøg af 3 fodboldspillere fra FCM: Rilwan Hassan, Mads Olsen og Sebastian B. Nielsen.\nAIF/KKIK fodbold havde med U13 træner Rene´Sørensen som tovholder, arrangeret fælles træning med 60 børne- og ungdomsspillere. Det nye i denne træning var, at det var FC Midtjyllands superliga- og akademispillere der forestod træningen. De spændte fodbolddrenge og - piger stod meget forventningsfulde klar kl. 17.00. Snakken gik livligt inden - hvem kommer? hvem kommer?\nTil stor glæde for de fremmødte AIF/KKIK spillere havde FCM sendt superligaspiller Rilwan Hassan, samt de to akademi spillere Mads Olsen og Sebastian B. Nielsen en tur til banerne ved Alhede-hallerne.\nAIF/KKIK U13 træner Rene´ Sørensen udtaler: "Det var tydeligt at se hvordan vores ungdomspillere var topmotiveret til denne dag. Alle ville gerne gøre et godt indtryk på de professionelle superligaspillere. Der var begejstring, koncentration og masser af energi i børnene."\nDet blev trænet en masse nye tekniske øvelser. Det hele blev afsluttet med en fælles kamp på kunstgræsbanen i Frederiks, hvor også de 3 FCM spillere deltog og vejledte. Som afslutning på dagen var det tid til autografskrivning, ”selfies”, diverse spørgsmål, samt frugt fra Dagli Brugsen i Frederiks.\nEn stor tak til FC Midtjylland, Rilwan, Mads og Sebastian for en fantastisk oplevelse, som drengene og pigerne vil huske længe.\nFælles pressemeddelelse fra KKIK og AIF fodbold\nKKIK og AIF sammen om fastholde lokalområdets børn og unge i fodbold.\nKKIK og AIF sætter fokus på sundhed og trivsel blandt de lokale unge og ønsker at fastholde dem i fodbold.\nDet skal Brande-Cup 2016 med støtte på kr. 10.000 fra DBU´s Ungdomsfond hjælpe med.\nI alt har 34 klubber i landet modtaget hver 10.000 kr. fra DBU´s Ungdomsfond til en aktivitet, som skal fastholde børne- og ungdomsspillere. AIF/KKIK er udvalgt ud af et skarpt ansøgerfelt på 112 klubber.\nDe første forberedelser til sommerens fælles fodboldcamp er i fuld gang. De to børne- og ungdomsafdelinger i KKIK og AIF står bag dette initiativ omkring at skabe en ny tradition for alle børne- og ungdom spillere - drenge og piger i lokalområdet.\nKlubberne har lagt sig fast på, at turen skal gå til Brande Cup, der finder sted fra torsdag den 30. juni til søndag den 3. juli 2016.\nMed tildelingen fra DBU´s Ungdomsfond vil klubberne kunne holde spillernes egenbetaling på et niveau, hvor alle spillere vil få mulighed for at deltage.\nFodboldformand i AIF - Anders Bertel udtaler:\n”Vi skal ikke bare spille en masse fodbold, men også sove i telt, hygge, lege, grine, og alt muligt andet, der hører med til det at være på tur sammen. Oplevelser vi vil kunne mindes og glædes over resten af livet. ”\nFodboldformand i KKIK Brian Dohn tilføjer:\n”Vi håber, at vi vil være rigtig mange spillere, trænere og ledere fra KKIK og AIF, der bakker op om det nye initiativ - og på den måde være med til at skabe en ny tradition, som gør, at vi fremover vil komme til at stå endnu stærkere end vi gør i dag. ”\nAnsvarlig for sommercup 2016 fra KKIK og AIF´s fodboldafdelinger:\nNæstformand i AIF: Poul Erik Clausen - 21244065\nFormand KKIK fodbold – Brian Dohn – 40801786\nFormand AIF fodbold – Anders Bertel - 41719525\nHent pressemedelelsen her (66.7 Kb)\nStor succes med fælles sommerturnering i AIF/KKIK\nAIF/KKIK har gennem flere år haft et tæt samarbejde indenfor børne- og ungdomsfodbold. En arbejdsgruppe i de to foreninger, har i løbet af det sidste års tid arbejdet på, at de fælles hold kunne deltage i et sommerstævne. Valget faldt på Brande-cup, hvor AIF/KKIK havde hold med fra U9 og op til U15 piger. I alt 7 drenge/pigehold havde tilmeldt sig denne første store fælles tur. Stævnet forløb fra torsdag den 30. juni til søndag den 3. juli.\nTidligere på året fik AIF/KKIK en bevilling fra DBU´s Børne- og ungdomsfond på kr. 10.000 til et fælles stævne. Dette tilskud var medvirkende til at børnenes deltagerbetaling blev nedsat til et niveau, så de fleste havde mulighed for at deltage. Herudover fik foreningerne også tilskud fra Børnenes Ven Minna Due Jensens Fond.\nStævnet i Brande var med deltagelse af hold fra Tyskland, Norge og Danmark. Der blev spillet mange spændende kampe. Et af de sjove indslag ved stævnet var straffesparkskonkurrencen, hvor de forskellige hold i rækkerne skulle dyste. Særligt i de små rækker var det en stor succes med nerver, tænding, skuffelse og jubel.\nDet resultatmæssige var ikke det vigtigste for AIF/KKIK. I stedet var fokus rettet mod det sociale sammenhold. Holdene klarede sig dog rigtig godt og flere pokaler kom med hjem til klubberne.\nSpillerne og lederne var indkvarteret på de lokale skoler, samt i en børnehave. Flere forældre og søskende havde benyttet sig af den campingplads, der var indrettet til stævnet umiddelbart ved siden af banerne. Her havde AIF/KKIK også placeret sit samlingspunkt i et telt, hvor der kunne hviles og hygges mellem kampene.\n”Det var en fornøjelse at være til Brande-cup. Ikke mindst var det glædeligt at se, hvordan de forskellige hold – uanset alder - hele tiden bakkede op om de klubkammerater der spillede kampe, når man ikke lige selv var på. Det var også skønt at være vidende til det fællesskab, der hører sig til ved et stævne med hygge, leg, grin, og en masse spændende kampe. Helt sikkert nogle oplevelser, som børnene vi vil kunne mindes og glæde sig over i fremtiden”.\n”Nu vil vi evaluere på dette års stævne. Men det har været dejligt at se så mange spillere, trænere, ledere, forældre og søskende fra KKIK og AIF, der bakkede op om det nye initiativ. På den måde har vi skabt en ny tradition, som gør, at vi styrker fodbolden endnu mere i vores lokalområde”.\nTovholder - Næstformand i AIF: Poul Erik Clausen - 21244065\nse flere billeder fra Brande Cup her...\nFælles billede fra Brande Cup 2016\nEn fantastisk AIF weekend\nAlhedens Idrætsforenings serie 5 hold kan nu kalde sig serie 4 i stedet. Holdet sikrede sig nemlig oprykning efter lørdagens kamp mod Hosager IF. AIF kunne fejre oprykningen med en 9-0 sejr på Frederiks stadion. En præstation som holdleder Torben Bräuner var meget stolt af. Oprykningen blev fejret med champagne og fest i AIF´s klublokale lørdag aften.\nSerie 2 holdet var lørdag på besøg hos Viborg FF på Kirkebækvej til et vaskeægte topopgør.\nFrederiks AIF spille årets bedste kamp og vandt sikkert 4-0. Cheftræner Klaus Kærgård var særdeles tilfreds med holdets indsats. "Alle spillere leverede det maksimale og den store opbakning fra de tilrejsende Frederiks tilskuere var medvirkende til det gode resultat.\nDerved ligger AIF nr.1 i puljen inden den kommende weekends opgør mod puljens nr. 2 Bjerringbro IF. Her kan AIF på lørdag kl. 14 på Frederiks stadion sikre sig oprykning til serie 1 med 1 point i kampen mod Bjerringbro.\nFodboldformand Anders Bertel udtaler: "Jeg håber virkelig på en stor opbakning fra hele byen til denne kamp - det vil være en historisk sæson, hvis vi på 2 weekender kan sikre os to oprykninger".\nHermed et referat fra tøsernes topkamp mod Ebeltoft IF.\nSøndag den 7. juni tog vores Kjellerup/Frederiks hold i U17 Piger A imod Ebeltoft IF i topkampen i puljen.\nInden kampen lå Ebeltoft på 1. pladsen efter en uafgjort og sejre i resten af deres kampe. Den uafgjorte kamp var vores første indbyrdes kamp, som var endt 3-3 i Ebeltoft efter en rigtig god og spændende kamp.\nVi havde, ud over denne 3-3 kamp, også spillet uafgjort i en anden kamp, men også vundet resten af vores kampe og var derfor 2 points efter, inden dagens kamp.\nKampen startede lidt nervøst, men med meget godt spil fra begge siden. Målene skulle vi dog kikke lidt langt efter i første halvleg. Efter 33 minutter fik vi slået hul på deres forsvar. Camilla Clemmensen erobrede bolden på midten og efter et par træk, var hun allerede med målmanden og scorede til 1-0. Denne stilling holdte til pausen.\nI 2. halvleg blev der til gengæld lukket op for målene. I 2. minut slap en af deres angribere igennem og scorede til 1-1. Ebeltoft troede nu, at de var tilbage i kampen, men her tog de gevaldigt fejl. Marlene Bak Jensen havde helt andre planer, for med 3 mål fra det 4. til det 20. minut, så stod det lige pludselig 4-1 til os og en helt anden kamp. Oplæggene til de 3 mål kom efter fantastiske frispilninger fra Ingeborg Rosholm, Camilla Clemmensen og Maria Dürr Rasmussen.\nKun 1 minut efter fik Ebeltoft straffespark og reducerede til 2-4. Denne stilling holdte dog kun 3 minutter, så synes Marlene lige, at hun hellere måtte score sit 4. mål, efter endnu en flot frispilning fra Maria, og dermed var stillingen 5-2. I løbet af de sidste 15 minutter fik Ebeltoft scoret et mål mere, men det var til gengæld også kampen sidste, og dermed slutresultatet 5-3 til Kjellerup/Frederiks tøserne.\nEn hel igennem fantastisk holdindsats gav 3 points og en ny nr. 1 i puljen, nemlig os!\nVi kan nu selv sikre os førstepladsen med sejre i de 2 sidste kampe mod Hammel GF og Fortuna Randers/Langå.\nMånedens frivillige i DGI kåret i Frederiks...\nSe indslaget fra TV2 Midt/Vest herunder...\nSerie 2 herrer: AIF på besøg, hos Silkeborg Boldklub\nLørdagens opgør på banerne ved Søholt i Silkeborg, var en kamp mellem nr. 1 og nr. 2 i serie 2 puljen. Der var derfor lagt op til en svær udebane kamp for AIF.\nEfter få minutters spil fik AIF god kontrol over spillet, og der blev lagt et højt pres på modstandernes banehalvdel. Det gav en hel del store chancer, som desværre ikke blev udnyttet. Silkeborg Boldklub havde kun en reel chance i hele kampen, men der var målmand Lasse Schrøder på sin plads i AIF målet.\n2. Halvleg startede, som den første, nemlig med et høj AIF pres. Her gav det flere 100 % chancer til AIF bl.a. til Stefan Mørn, Jonathan Madsen og Timmi Bräuner, men ind ville bolden bare ikke.\nTopopgøret endte derfor målløs og derved skete der ingen ændring stillingen i toppen af puljen.\nAIF spillede sin absolut bedste kamp i dette efterår – så selv om det ikke gav et maksimalt point udbytte, var der mange gode takter, som der skal tages med i det videre forløb fra denne store holdindsats.\nCheftræner Klaus Kærgård var i lørdagens kamp forhindret i at deltage, så trænerteamet bestod af de 2 tidligere trænere i AIF, Henrik Kastbjerg og Anders Winther.\nKampens spiller blev Jonathan Madsen.\nNæste kamp for AIF i serie 2 herrer er på lørdag kl. 14.00 i Galten.\nFrederiks AIF var fredag aften en tur på besøg hos naboklubben KK07.\nHer vandt AIF 5-2, så holdet nu ligger på en andenplads i puljen. Målscorer for AIF var Morten Klint 3, Mark Bech 1 og Patrick Bräuner 1.\nFodbold, AIF mod Bjerringbro.\nFørste runde af efterårssæsonen serie 2 herre tog AIF i mod Bjerringbro IF, som er nedrykker fra serie 1. På papiret en hård opgave, men Frederiks AIF fik hurtigt overtaget i spillet.\nAIF spillede en flot første halvleg. De unge talenter på holdet fra AIF spillede intelligent fodbold - og i særdeleshed Jonathan Madsen, som virkelig gjorde en forskel på banen. Efter 32 minutter scorede Timmy Bräuner til 1 – 0 efter en dødbold i venstre side af banen. Det gode spil forsatte med flere store chancer til AIF. Jonathan Madsen scorede til 2 – 0 efter 40 min. Og Christian Bräuner kunne gøre til stillingen 3 – 0 umiddelbart før pausen.\nTræner Klaus Kærgård var rigtig godt tilfreds med kampen og holdet har fået bygget videre på de positive takter fra foråret. I anden halvleg dalede tempoet en smule og AIF koncentrerede sig om at forsvare, det udnyttede Bjerringbro til at score et enkelt mål. Kampen sluttede med en fortjent 3 – 1 sejr til Frederiks. En fantastisk start på efterårsturneringen. Kampen spiller blev det 17 årige talent, Jonathan Madsen.\nI den kommende weekend indbydes der til et vaskeægte lokal derby på Frederiks Stadion, Karup/Kølvrå 07 besøger AIF, lørdag den 16- august kl.14.00. ”Vi håber at kunne samle rigtig mange tilskuere fra hele tidligere Karup Kommune, til denne kamp, hvor der bliver lavet en række af ekstra tiltag i forbindelse med kampen”, udtaler Jeppe Olesen næstformand i fodboldudvalget i AIF. Et kommende lokalbrag\nFrederiks AIF er startet på efterårssæsonen i uge 30, med deltagelse i den årlige sommerturnering for serie 2 hold, i Viborg Søndermarken. De nye turneringspuljer for efteråret 2014 blev offentliggjort tilbage i begyndelsen af juli. Efteråret byder bl.a. på et vaskeægte lokalbrag mellem de førstehold i herresenior fra AIF og KK07.\n”Spillerne glæder sig rigtig meget til dette lokalderby, da flere af spillerne på de to hold, er gode kammerater ved siden af fodbolden. Der bliver også lavet et særligt arrangement ud af den kamp, som spilles på Frederiks Stadion lørdag den 16. august kl. 14.00. Her forventer vi rigtig mange tilskuere fra både Frederiks og Kølvrå, udtaler formand for fodboldudvalget i AIF, Anders Bertel.\nAIF har fået tilgang af 3 U19 spillere, som alle har været på efterskole det sidste år. Det forventes, at de 3 nye spillere, hhv. Jacob Bertel, Jonathan Madsen og Søren Danielsen, vil kunne gøre sig gældende på serie 2 holdet. Holdets tidligere træner Anders Winther fortsætter også med, at spille i det omfang, som benene kan holde til. Cheftræner Klaus Kærgård ser frem til efterårs kampe, som bliver flere lokale opgør. I foråret skulle AIF kører lang til udekampene i serie 2, men i den kommende sæson ligger alle modstanderholdene indenfor 30 minutters kørsel.\nAIF glæder sig meget til efterårssæsonen, hvor det primære fokus stadig vil være, at få integreret de unge spillere på serie 2 holdet. Ligeledes, at klubbens hold i serie 5, fortsætter de gode takter fra foråret, og går efter en top 3 placering i puljen.\nAnders Bertel, Frederiks AIF\nSerie 2 Frederiks AIF – Videbæk.\nFrederiks havde besøg af Videbæk I serie 2. En rigtig god kamp.\nFørste halvleg var en kamp primært om midtbanen, hvor ingen af holdene kunne få overtaget af spillet.\nVidebæk fik en stor chance efter 13 minutters spil, men den særdeles velspillende målmand, Lasse Schrøder, fik reddet AIF.\nLasse spillede rigtig en stor kamp, det var hans anden kamp I serie 2 her i forårsturneringen.\nKort efter fik AIF en hurtig omstilling ved Joachim Nielsen, der med en rent spark satte bolden den ind fra højre kanten.\n1 – 0 til AIF. Det var også stillingen ved halvleg.\nAIF foretog en udskiftning efter 60 min. spil. Anders Winther kom på banen og kort efter kunne Jonas Jensen scorer et flot mål.\nJonas Jensen spillede en flot kamp. Stillingen var derefter 2 – 0 til AIF og den stilling holdt kampen ud. En solid indsats af AIF, som absolut blev godkendt af de 85 tilskurer på Frederiks stadion 2. påskedag.\nnæste weekend kæmper AIF mod Aulum om førstepladsen I puljen.\nForårets første kamp på Frederiks Stadion!\nEfter 2-2 i den første kamp for serie 2 herrer, ude mod Spjald, er det nu tid til at reklamere lidt for forårets første hjemmekamp.\nAIF og dagens kampsponsor, Coffee Zone, byder velkommen på Frederiks Stadion,\nLørdag d. 12 April kl. 14.00, hvor modstanderen er Herning Fremad. Til Lørdagens kamp er der:\nGratis slikposer og is til børnene!\nGratis Kaffe fra Coffee Zone!\nVi ses på Frederiks Stadion.\nBagerst fra venstre: Traner Tawi, Camilla Clemmensen, Mie Meyer, Julie Pedersen, Emma Boysen og Traner Poul Erik Clausen.\nSiddende forrest fra venstre: Ingeborg Rosholm og Maria Durr Rasmussen\nPa billederne mangler Celine Jager\nBagerst fra venstre: Traner Tawi, Camilla Clemmensen, Mie Meyer, Julie Pedersen, Emma Boysen og samarit Kim.\nLandsmesterskabet i indendørsfodbold for U15 Piger!\nLørdag den 1. og søndag den 2. marts 2014 i Fredericia Fritidscenter.\nAlheden IF’s U15 Piger havde kvalificeret sig til LM via 2 runder i den indledende turnering under DGI-Midtjylland, som dækker Brande-, Silkeborg- og Viborg-området.\nVed LM deltog i alt 17 hold fra hele landet, som, i den indledende runde, blev delt op i 4 puljer, 3 á 4 hold og 1 á 5 hold.\nVi var i havnet i en 4-holds-pulje og skulle altså spille 3 kampe i indledende runde.\nSpillemæssigt var holdet på et meget højt niveau, hvilket resulterede i 2 sejre og kun 1 nederlag, og vi blev dermed nr. 2 i puljen. Rigtig flot klaret! J J\nDette endda selvom vi nærmest havde et klippekort til samaritterne. I første kamp blev Clemme skadet på skinnebenet, og kom ikke til at spille mere ved LM. I anden kamp faldt Mie uheldigt efter en nærkamp og slog baghovedet imod banden og kom heller ikke til at spille mere ved LM. I tredje kamp måtte vi have Julie ud, da hun fik lidt problemer med vejrtrækningen. L L Hun spillede dog med igen om søndagen! J J\nNr. 1 og 2 fra puljen gik i A-slutspillet og de øvrige 2 hold gik videre til B-slutspillet.\nVi gik altså videre til A-slutspillet, hvor vi havnede i en 4-holds-pulje og skulle dermed spille 3 kampe i søndagens mellemrunde, hvorfra vinderen ville gå videre til A-finalen, og nr. 2 ville gå videre til Bronze-kampen.\nVi var havnet i en pulje med 3 mesterrække-hold, hvor vi blevet presset hårdt i alle 3 kampe. Tøserne fortsatte dog det gode spil fra lørdagens 3 kampe og fightede, så det var en sand fornøjelse at stå på sidelinjen. Den første kamp mod Bredebro IF, som er flere gange Landsmester, var vi godt med hele vejen, men sluttede med et 1-3 resultat. Den anden kamp mod Helsted/Romalt havde vi mange gode afslutninger, men kunne desværre ikke score, hvilket betød 0-2 på måltavlen til slut. Her fik vi endnu engang brug for lidt is, da Emma fik en hånd i hovedet i en nærkamp.\nDen sidste kamp var mod de meget stærke piger fra AaB (Ålborg), som indtil da havde spillet 1 kamp uafgjort og vundet resten ved stævnet. Tøserne spillede et forsvar, som sjældent er set bedre. AaB’erne blev mere og mere frustreret over, at de ikke kunne få scoret, og efter ca. 5 minutters spil skete så det, som fik vores modstander til at tvivle: Vi scorede til 1-0 på et flot målspark fra Ingeborg. Først 2 minutter før tid gik der et mål ind hos os til 1-1. Desværre fik AaB 2 mål mere i det sidste minut, og vi tabte dermed 1-3. Surt – surt! L L\nTøserne sluttede på en delt 7. plads ud af 17 hold, hvilket er absolut godkendt! J J\nSelvom vi var hårdt ramt at skader undervejs, så var det en rigtig god tur for holdets 7 spillere og undertegnede, som havde den store ære at være trænere for holdet.\nMange tak for den økonomiske støtte fra fodboldafdelingen.\nAIF U18 Piger\nPå begge billeder ses fra venstre: Holdleder Lærke Hummeluhr, Stefanie Ekholm, Maria Damgaard, Ditte Thomsen, Maria Hermann, Kamilla Nørgaard og Nadja Hummeluhr.\nLandsmesterskabet i indendørsfodbold for U18 Piger!\nLørdag den 22. og søndag den 23. februar 2014 i Aarup Fritidscenter på Fyn.\nAlheden IF’s U18 Piger havde kvalificeret sig til LM via 2 runder i den indledende turnering under DGI-Midtjylland, som dækker Brande-, Silkeborg- og Viborg-området.\nVed LM deltog i alt 13 hold fra hele landet, som, i den indledende runde, blev delt op i 3 puljer, 2 á 4 hold og 1 á 5 hold, hvor der skulle spilles 2 gange mod hvert hold. Vi var i havnet i en 4-holds-pulje og skulle altså spille 6 kampe i indledende runde.\nSpillemæssigt havde holdet meget svært ved at finde deres højeste niveau og svingede derfor en del, hvilket vores modstander desværre udnyttede. Vi vandt 1 kamp og tabte resten.\nNr. 1 og 2 fra puljen gik i A-slutspillet og de øvrige 2 hold, her i blandt os, gik videre til B-slutspillet. Her havnede vi i en 4-holds-pulje og skulle altså spille 3 kampe i mellemrunden, hvorfra kun vinderen ville gå videre til B-finalen.\nEfter en godkendt første kamp, hvor spillet gyngede frem og tilbage det meste af kampen, var vi kun 2 sekunder fra en sejr på 3-2 over et meget stærkt hold fra Romalt ved Randers. Resultatet blev altså 3-3\nDe sidste 2 kampe i puljen faldt vores niveau desværre lidt. Vi tabte begge disse og kunne dermed ikke længere nå B-finalen. Surt – surt! L L\nSelvom vi spillemæssigt havde det svært under turneringen, så var det en rigtig god tur for holdets 6 spillere, holdleder Lærke samt undertegnede, som havde den store ære at være træner for holdet.\nFrederiks AIF vandt igen!\nI lørdags vandt AIF serie 2 herrer deres fjerde træningskamp ud af 5 mulige:) Det blev til en 1-0 sejr på udebane mod Ulbjerg, og målet blev sat ind i 2. Halvleg af Steffen Klint, direkte på frispark. Holdet var uden stamspillere som SB, CB og Alex. Derudover holdte cheftræner Klaus Kærgård sig på sidelinjen. Derimod var der endnu engang fundet plads til de unge, såsom Mads Riis, Mark Bech og Lasse Villadsen. Endnu engang et positivt bekendtskab, som vi forventer os meget af:)\nI den kommende weekend skal målscorer Klint & Co. møde Bjerringbro serie 1. Kampen spilles på anlægget ved Alhedehallerne i Frederiks lørdag kl. 14.00.\nÅrets anden træningskamp for serie 2 herrer blev spillet på kunstgræsbanen på Kirkebækvej i Viborg her fredag. Frederiks AIF vandt 3-1 over VFF U19. Cheftræner Klaus Kærgård havde igen Anders Winther og Joachim Nielsen til rådighed, og sidst nævnte startede flot ud med to scoringer allerede i 1. Halvleg. Flot kamp af Frederiks drengene:)\n1-0: Joachim Nielsen\n2-0: Joachim Nielsen\n3-1: Thomas Buhl\nKampens spiller: Nikolai Kristensen\nPå billede ses fra venstre Ann Dora Nielsen, Kamilla Salling, Christina Lyngholm, Henriette Clausen, Jeanette Kracht og Nanna Miess.\nLandsmesterskabet i indendørsfodbold for Dame-Senior!\nLørdag den 15. og søndag den 16. februar 2014 i Vingsted-Centret.\nAlheden IF’s Dame-Senior havde kvalificeret sig til LM via 2 runder i den indledende turnering under DGI-Midtjylland, som dækker Brande-, Silkeborg- og Viborg-området.\nVed LM deltog i alt 18 hold fra hele landet, som, i den indledende runde, blev delt op i 4 puljer, 2 á 4 hold og 2 á 5 hold. Vi var i havnet i en 5-holds-pulje og skulle altså spille 4 kampe i indledende runde mod 2 serie 2-hold, 1 serie 1-hold og 1 Danmarks-serie-hold. Spillemæssigt var der desværre ikke så meget at råbe hurra for, da holdet havde meget svært ved at finde topformen, og lavede nogle småfejl, som vores modstandere var gode til at udnytte. Holdets bedste kamp var mod Danmarksserie-holdet fra Greve, som, i store dele af kampen, blev presset til deres yderste. Efter en flot kamp tabte vi desværre 2-5 til et bedre hold.\nNr. 1 og 2 fra puljen gik i A-slutspillet og de øvrige 3 hold, her i blandt os, gik videre til B-slutspillet. Her havnede vi i en 3-holds-pulje og skulle altså spille 2 kampe i mellemrunden, hvorfra kun vinderen ville gå videre til B-finale-runden.\nEfter en godkendt første kamp, hvor vi styrede spillet det meste af kampen, vandt vi 4-2 over Vodskov IF fra Nordjylland og kunne nu selv afgøre det hele med en sejr i vores anden kamp imod Højer IF fra Sønderjylland.\nDette skulle dog vise sig at blive en meget svær nød at knække. Vi havde meget svært ved at score mod et godt organiseret forsvar, som vi desværre først fik hul på i de allersidste sekunder af kampen. Vi tabte 1-4 og kunne dermed ikke længere nå B-finale-runden. Surt – surt! LOL\nSelvom vi spillemæssigt havde det svært under turneringen, så var det en rigtig god tur for holdets 6 spillere samt undertegnede, som havde den store ære at være træner for holdet.\nVenlig hilsen, Tawi\nAIF Serie 2\nFredag aften spillede Frederiks AIF serie 2 herrer, deres første træningskamp i denne sæson.\nModstanderen var KVIK, der i denne sæson spiller i serie 3. Kampen blev spillet på den nyanlagte kunstgræsbane i Kjellerup.\nMed en ny træner blev der også skiftet rundt på flere pladser og der blev ligeledes spillet med et nyt spilsystem.\nTræner Klaus Kærgård stod på sidelinien for første gang for Frederiks AIF.\nDet var en rigtig god træningskamp, hvor der blev løbet en del og spillet fungerede også fint i perioder.\nKlaus Kærgård spillede selv hele 2. halvleg.\nKampen blev vundet med 4-2.\nMålscorer fra AIF:\n1-1: Thomas Buhl\n2-1: Jonas Jensen\n3-2: Jonas Jensen\n4-2: Timmi Bräuner\nKampens spiller: Jonas Jensen\nFodbold opstart i Frederiks AIF.\nHer i weekenden d. 1 Februar startede herrer senior spillerne i Frederiks AIF, op på den nye sæson i fodbold. 16 spillere trodsede det dårlige vejr, og var mødt op til en let omgang træning, med efterfølgende suppe og hygge i klublokalet. Efter træningen var overstået var der oplæg til nye sæson ved fodboldformand i Frederiks AIF, Anders Bertel, som kunne byde alle velkommen til en ny og spændende sæson. Efter to nedrykninger i 2013 skal vi i 2014 spille i serie 2 og serie 5. Vi tror dog på at vi kan få trukket i håndbremsen i år, og dermed stabilisere os i rækken, siger Anders Bertel. Frederiks AIF fodbold står overfor et rigtig spændende år, hvor der er store opgaver i vente. I maj måned skal AIF afholde landsmesterskaberne i fodbold under DGI for drenge og piger fra 5. til 8. klasse. Derudover skal vi i 2014 have afsluttet vores store projekt med at anlægge en kunstgræsbane ved Alhedehallerne i Frederiks, et projekt som startede tilbage i 2008, og som nu forhåbentlig snart bliver en realitet. Vi er godt rustet i fodboldudvalget til de store opgaver, som venter os, udtaler Anders Bertel, formand for Frederiks AIF fodbold.\nHerefter tog den nye cheftræner for Frederiks AIF, Klaus Kærgård, over. Han fortalte om den kommende sæson og om hvilke nye ideer han håber at kunne tilføre. Klaus Kærgård er tidligere superliga spiller i VFF og FC Midtjylland, men har også stor erfaring med serie fodbolden, mest som spiller, men også som træner. Fodboldudvalget glæder sig rigtig meget til den nye sæson, og tror på et rigtig godt samarbejde med den nye cheftræner. TRÆNER NYT\nVelkommen til ny træner!\nMorten Iversen har overtaget U5 og U6.\nGitte Møller Nørgaard og Trine Petersen holder en pause indendørs.\n3 trænere takker af:\nHenrik Kastbjerg (efter 3 år) og Anders Winther (efter 6 år) er stoppet som trænere for herre-senior.\nVi siger mange tak for denne gang!\n1 træner holder en pause:\nBjarke Zantiny, som har trænet U7 og U8, holder en pause på grund af ændrede arbejdstider.\nHvis I kender en anden, som kan hjælpe John Jacobsen, så sig endelig til.\nNYT FRA FODBOLDUDVALG:\nFrederiks AIF fodboldudvalg har netop lagt sidste hånd på planen for dette års Spar/Alhede Cup, som er det årlige indendørs fodboldstævne I Alhede-hallerne. I år kommer der hold fra det meste af regionen og I langt de fleste årgange er der oprettet puljer. Helt fra U6 til Herrer og damesenior.\nAntallet af tilmeldte hold kommer I år op på 120 hold, som er en lille smule under det normale.\nMen har været en gennemgående tendens, at der ikke har været så mange indendørs hold til stævnerne I denne sæson.\nI de forgangne år har antallet af tilmeldte ligget på ca. 150-160 hold I Frederiks.\nStævnet forløber fra fredag den 17. janunar til søndag den 19. januar I Alhede-hallerne.\nI løbet af weekenden har AIF ca. 75 forskellige frivillige hjælpere i gang, med forskellige opgaver, så som, at dømme kampe, stævneledelse, tidtagning, præmieoverrakelse og ikke mindst madlavning.\nTage "Tawi" Johansen er tradionen tro udpeget til stævneleder.\nAIF forventer, at omkring 900-1000 spillere, træner/ledere, forældre og tilskuere ligger vejen forbi Alhede-hallerne i denne weekend.\nAndelskassen har I 2013 kørt en kampange I forbindelse med optagelse af nye lån I banken.\nHer kunne man efter en samtale med en rådgiver fra Andelskassen, efterfølgende støtte en af de lokale foreninger.\nHer gav Andelskassen kr. 500,00 pr. samtale de havde vedr. et evt. nyt lån.\nDet blev I alt til kr. 5000,00 til Frederiks AIF.\nVi takker Andelskassen for støtten.\nU13 Pigerne suveræn i deres række.\nU13 Pigerne vandt 2-1 I deres sidste kamp på hjemmebane over Lemvig med 2-1.\nDe sluttede, som suveræn nr. 1 med 22 point.\nRigtig flot spillet af pigerne gennem hele efteråret.\nI forbindelse med AIF serie 1 seneste hjemme kamp på Frederiks Stadion, gav SPAR Frederiks gratis pølser til alle tilskuere.\nDer blev langet ikke mindre end 300 frankfurter over disken til kampen mod Skanderborg. Kampen sluttede 1-1.\nEfter kampen var der lodtrækning om et gavekort på kr. 500,00 fra SPAR Frederiks.\nHer blev den heldige vinder Jørgen Madsen, fra Frederiks.\nSe vedhæftet billede af Købmand, Kennet Siig og vinder, Jørgen Madsen\nFrederiks AIF U13 piger og U15 piger har begge hold klaret sig så godt at de er rykket op I A-rækken til foråret 2014, allerede inden den sidste kamp skal spilles.\nDen sidste kamp for U13 pigerne skal spille I morgen onsdag ved Alhede-hallerne kl. 17.30 og er forventelig færdig kl. 18.30\nU15 pigerne skal ikke spille deres sidste kamp, da modstanderen har meldt afbud, derfor vinder de 3-0.\nEfter U13 pige kampen vi alle pigerne, ca. 30 stk. I alt blive fejret I AIF klublokale af forældre, trænere og holdledere med børnechampange, pølser og sodavand.\nOprykning er kommet I hus, gennem en rigtig god træningsdiciplin og på grund af det utrolig stærke trænerteam, der er omkring de to pigehold.\nFrederiks AIF har gennem de sidste år, haft en høj medlemstilgang af pigespillere. Derfor er det ekstra flot at vi nu kan præsenterer ikke mindre en to A-hold til foråret 2014.\nNy senior træner i Frederiks AIF\nDet bliver den 36. årige, tidligere superliga spiller, Klaus Kærgård fra Viborg, der overtager trænersædet efter Henrik Kastbjerg til 2014 sæsonen i Frederiks AIF.\nKlaus Kærgård er bosiddende i Viborg og er gift og har 2 børn.\nKlaus Kærgård træner i p.t. Ravnsbjerg/Løgstrup i serie 2.\nFrederiks AIF ser frem til samarbejdet med Klaus Kærgård i 2014. Klaus har tidligere trænet B/T og selv spillet seriefodbold i SIK og B/T.\nI sin professionelle karriere spillede Klaus Kærgård for Viborg FF fra 1998 til 2005, hvorefter han havde en kort periode i FCM fra 2005-2007. Klaus Kærgård var specielt kendt for sin hurtighed og aldrig svigtende målnæse.\nDet er påtænkt at Klaus Kærgård selv skal spille i det omfang, der er muligt. Klaus ligger dog i høj grad vægt på udviklingen af unge spillere i klubben. Derfor forventer klubben også han vil kunne dele ud af sine egne erfaringer, fra sin tid i professionel fodbold.\nFrederiks AIF kæmper i øjeblikket om at blive i serie 1, efter nedrykning fra Jyllandsserien efter forårssæsonen 2013.\nFodboldudvalget og Klaus Kærgård er allerede i gang med planlægningen af sæsonen 2014, hvor der bl.a kommer en træningsweekend, samt ugelige træningspas på kunstgræs i opstartsperioden.\nKlaus Kærgård: 20405803\nAnders Bertel: 29665616\nFrederiks AIF præsenterer igen kampsponsor I den kommende weekend har Frederiks AIF og Spar Frederiks valgt igen at invitere til fodbold på Frederiks stadion. Spar Frederiks er Hovedsponsor i Frederiks AIF og Kenneth er meget engageret og god til at aktivere sit sponsorat, udtaler Jonas fra sponsorudvalget. Kampen denne dag er særdeles vigtig for vores Serie 1 herrer, så vi har brug for alt den opbakning vi kan få. Derfor er det ekstra glædeligt at Spar Frederiks denne dag giver gratis Frankfurtere til alle på stadion. Derudover er der lodtrækning om et gavekort på kr. 500,- Vores kampprogram vil ligge i Spar butikken i Frederiks fra medio denne uge og frem til på Lørdag kl. 15 hvor kampen skal spilles. Når man kommer forbi Spar i denne uge gør man klogt i at tage et kampprogram med til kampen på lørdag, da der inde i et af programmerne er en kode der udløser gavekortet på de kr. 500,- Stor succes med superliga træning i Frederiks.\nPige og drenge spillerne i Frederiks AIF have onsdag den 4/9-13 besøg af målmand Jonas Lössl og Izunna fra FC Midtjylland.\nDe 2 superligaspillere fra topholdet i superligaen have til opgave at lede træningen for de ældste drenge og pige årgange.\nEfter en kort intro blev spillerne delt op i to grupper.\nHer tog Izunna sig af pige spillerne, mens Jonas Lössl gennemførte et træningspas for drengene, som de gør i FCM´s superligatrup.\nDet var til stor glæde for de mange unge mennesker fra Frederiks AIF, som fik lært en masse nye øvelser.\nJonas Lössl fik også vist noget af sin målmands kunnen under et par dødbold øvelser.\nHos gruppen med Izunna og pigerne blev det til mange tekniske øvelser, men også til en kort spørge time.\nHer fik Izunna mange forskellige spørgsmål, både om sin fodbold kunnen, men også om sin opvækst i Afrika.\nTil stor fornøjelse for pigerne.\nTræningsdagen blev afsluttet med en fælles kamp, hvor holdene blev mixet, og med Izunna og Lössl på hver sit hold.\nEfter træningen var der tid til autografer og fotos, samt en velfortjent sodavand, som SPAR Frederiks havde givet til lejligheden.\nAlt i alt en rigtig god og inspirerende eftermiddag, sammen med FCM spillerne, til stor glæde for både spillere, trænere og ledere i Frederiks AIF.\nI forbindelse med serie 1 hjemmekampen mod Silkeborg Kammeraterne, hvade Frederiks AIF besøg af kampsponsor GF forsikring.\nHer kunne tilskuerne i løbet af kampen, deltage i en konkurrence, hvor man skulle gætte antallet af bolde i et rør.\nHovedpræmien var et supergavekort, som blev vundet af 11 årige Naja Kirk Christensen, som her ses sammen med Johnny Nør Skott fra GF Forsikring, Viborg.\nEt enestående samarbejde mellem de 3 lokale fodboldklubber åbner for at kunne skabe et super U19 hold på tværs af klubgrænserne.\nKlubberne får efter sommerferien mulighed for at tilmelde deres U19 spillere til et holdsamarbejde som muliggør at det kommende U19 hold kan løftes både spiller- og erfaringsmæssigt ud over det, den enkelte klub kan tilbyde deres U19 spillere.\nSpillerne vil få mulighed for at træne og spille i et miljø, som vil være fokuseret på at skabe de bedste forhold for at fremme spilleglæden og for at suge fodbold- viden, kunnen og erfaringer til sig fra træner og medspillere. Planen indbefatter blandt andet at der afvikles træning sammen med U17 hold, således at der kan indgå optil 30 spillere og flere trænere i en træningsrunde.\nHoldet vil få tilknyttet en stab bestående af træner, holdleder og hjælpere samt et klubfælles U19 udvalg som skal varetage holdets interesser på tværs af klubberne.\nAlle får også mulighed for at opleve deres eget U19 hold i egne farver og på eget stadion, da holdet vil spille og træne jævnt fordelt i de 3 klubbers spillerdragt og på de 3 klubbers egen hjemmebane.\nFCM Superliga spillere træner Frederiks AIF Ungdom\nFrederiks AIF har i en årrække været en del af FCM klubsamarbejdet, som geografisk dækker hele den midt og vestjyske del af regionen.\nDerfor har fodboldudvalget i Frederiks AIF arrangeret en fælles træning for de ældste ungdomsårgange, ledet af superliga spillere fra FC Midtjylland.\nFC Midtjylland stiller med målmand Jacob Haugaard, Midtbanespilleren Izunna Uzochukwu og akademispilleren Asger Sørensen.\nDe unge Frederiks spillere får forhåbentlig en masse inspiration af de dygtige FCM spillere, som har planlagt et spændende træningsprogram.\nDet er ikke første gang FC Midtjylland besøger Frederiks AIF.\nSenest var i 2010, hvor der bl.a blev spillet en opvisningskamp på Frederiks Stadion i forbindelse med udvidelsen af klubhuset på stadion.\nTræningen finder sted på Idrætsanlægget ved Alhede-hallerne i Frederiks onsdag den 4/9-13 fra kl. 17.00 til kl. 18.30\nFrederiks AIF fodbold deltager i DGI Landsstævne 2013 i Esbjerg\nTiden nærmer sig med længsel Landsstævne i Esbjerg 2013.\nEn begivenhed, som kun finder sted hvert 4. år. Denne gang er værtsbyen Esbjerg.\nLandsstævnet starter torsdag den 4/7-13 til søndag den 7/7-13.\nFrederiks AIF fodbold har tilmeldt et herre senior hold, samt et oldboys hold.\nDet har været en tradition at Frederiks AIF deltager i fodbold til Landsstævne.\nFaktisk har vi haft hold med siden Svendborg i 1994, dog med undtagelse af Bornholm i 2002.\nHer er en beretning i DGI bladet, hvor Frederiks AIF spiller Jeppe Pedersen fortæller om forventningerne til Landsstævnet i Esbjerg.\nSe side 32. på dette link http://www.e-pages.dk/dgi/726/\nKære Forældre til AIF Fodbold børn/unge, samt senior, Oldboys og Masters.\nVi har for de fleste hold netop afsluttet forårsturneringen 2013.\nDet har på mange måder været et rigtig spændende forår, med en masse gode, spændende og interessante kampe.\nVi har i fodbolduvalget sat nogle projekter i gang i løbet af foråret.\nBl.a kan nævnes indkøb af nye mål og net, etablering af nyt læbælte ved hallen, projektopstart på kunstgræsbane 2015 er bare nogle af tingene....\nVi har brug for din hjælp til nogle ganske simple praktiske ting, inden vi går på sommerferie.\nDerfor har vi lavet en fælles arbejdsdag på LØRDAG den 29/6-13 kl.10.00 bag Alhede-hallerne.\nVi skal have udført følgende praktiske opgaver:\n- Fældning af ca. 10 mtr. læbælte ved kridtskuret, til etablering af en legeplads, samt grillhytte.\n- Flytning af kridtskur (Tommy medbringer gravemaskine)\n- Kørsel af mål, som ikke anvendes p.t., fra idrætsanlægget til Festpladsen (Vi skaffer traktor og vogn)\n- Oprydning i boldrummet\n- Isætning af net i nye indkøbte mål\n- Gennemgang af spilletøjet for de forskellige hold\nFodboldudvalget vil gerne bede dig M/K give en hånd med, så dit barn fortsat kan træne spille under ordentlige forhold, også efter sommerferien.\nDer vil være forplejning i form af mad og drikke til alle hjælpere i løbet af dagen.\nDa vi gerne vil have planlagt arbejdet, så effektivt, som muligt vil vi gerne have en tilbagemelding på om du kan hjælpe denne dag?\nFrederiks AIF vandt over topholdet\nVi vinder fredag aften 3-2 på udebane mod topholdet fra Vorup. Der var stor ros til spillerne efter fredagens vigtige sejr ude mod Vorup. Vi kæmper og fighter hele kampen, og specielt i første halvleg viser vi flot spil. I anden halvleg producerer vi rigtig mange chancer, så alt ialt kan vi kun være tilfredse. Vorup bringer sig foran efter få minutters spil af første halvleg, men på trods af den katastrofale start giver vi ikke op, og viser fint spil. Timmi og Wasim scorer hver én gang, og vi er foran 2-1 ved pausen. Anden halvleg starter egentlig lidt med stilstand, men på måske Vorup´s første chance i anden halvleg får de udlignet til 2-2, efter et hjørnespark hvor vi total sover på bagerste stolpe. Vi har mange og enorme chance for at bringe os foran, men vi skal helt hen til 4 minutter inde i overtiden, inden Jonas Jensen på et flyvende hovedstød, bringer os foran 3-2. En kæmpe forløsning for holdet, der dermed stadig holder liv i håbet om overlevelse.\nVi ligger pt stadig til nedrykning, på trods af fredagens sejr, og vi skal have en hjælpende hånd fra andre klubber, hvis vi skal redde os en sæson mere i Jyllandsserien. Først og fremmest håber vi på hjælp fra vores gode venner fra Grenaa, som onsdag aften tager imod Jetsmark hjemme på Grenaa Stadion. Jetsmark må ikke få point i denne kamp, og heller ikke i deres sidste kamp hjemme mod Aars. Derudover skal vi naturligvis have 3 point i vores sidste kamp, på hjemmebane mod Viborg Søndermarken fredag aften. Vi må altså i første omgang sætte vores lid til Jørn Rasmussens tropper fra Grenaa og dernæst håbe på et lille mirakel i sidste runde. Vi giver ikke op inden det matematisk er forbi. Frederiks AIF vandt det udsatte lokalopgør!\nGrundlovsdag d. 5 Juni bringer altid gode minder frem blandt fodboldfolket i Danmark. D. 5 Juni 2013 er et godt minde for fodboldfolket i Frederiks. Vi slog naboerne fra Viborg Søndermarken med 3-0, og vi gjorde det overbevisende og sikkert. Efter et par kampe i træk, hvor vi stort set ikke producerer chancer, var der denne onsdag eftermiddag masser af målchancer til JS holdet. Frederiks styrer det meste af kampen, bortset fra 10 minutter i første halvleg, lige efter at vi er kommet på 2-0. Begge mål i første halvleg blev scoret af Jonas Jensen, der dermed bringer sig op på 4 mål i sæsonen indtil videre.Der er masser af chancer i første halvleg til at bringe os yderligere foran, men det blev ved 2-0 ved pausen. Anden halvleg blev en kamp for Søndermarken for at komme tilbage i opgøret, og hvor vi var farlige på omstillinger og dødbolde. Det gav pote kort før tid da Christian Ekholm lukkede kampen, med sin anden scoring i sæsonen, til slutresultatet 3-0. Flot præstation af JS holdet efter et par kampe, hvor niveauet bestemt ikke har været prangende, men hvor vi endnu engang beviser at vi ikke giver op.\nEndnu engang er det værd at rose tilskuerne fra Frederiks. På trods af mange dårlige kampe i år møder de talstærkt op, og mere end 50 tilskuere var mødt op på Leofield Road Grundlovsdag, for at støtte op om holdet. Så der var fyldt godt op på udebaneafsnittet denne onsdag eftermiddag!\nVi har stadig ryggen mod muren, og skal formentlig vinde forårets tre sidste kampe for at overleve i Jyllandsserien. Næste opgave for JS holdet er lørdag kl. 16.00, hvor Frederiks skal en tur nordpå og møde IF Skjold Sæby. Nederlag til Jyllandsserien i de to seneste kampe!\nVi taber fredag aften d. 17 Maj 2-0 til Thisted. Et helt igennem retfærdigt resultat, som vi ikke kan sige ret meget til. Thisted starter som lyn og torden og kommer foran på et straffespark efter 4 minutters spil. I samme spilsituation modtager vi et gult kort, og det betyder et massivt Thisted pres i de følgende ti minutter. Thisted har tre forsøg på stængerne, så vi er heldige med at komme fra det første kvarter, kun bagud 1-0. Der kommer lidt ro på kampen, og vi kommer bedre med. Efter ca. en halv times spil har Thomas Buhl en stor chance, men ind vil bolden ikke. Kort tid efter scorer Thisted til 2-0. Thisted kontrollerer kampen i anden halvleg, også selvom vi har bolden en del, og kommer frem til et par gode dødbolde.\nThisted er et rigtig godt spillende fodboldhold. Der er fantastisk speed i holdet, og er man ikke klar fra start, kan man hurtig være bagud med både 2 og 3 mål. Hvis de kan stille med et hold hver gang, på nogenlunde samme niveau, som i fredags, er det klart et af JS2´s bedste mandskaber. Det er så nok det, som bliver problemet, at man aldrig stiller med de samme 14 spillere, og dermed ikke opnår stabilitet. Men på deres bedste dage, et fantastisk hold.\nEfter Pinsens resultater, må vi erkende, at kampen om at undgå nedrykning, ikke er blevet mindre spændende. Vi ligger andensidst og har alvorligt brug for en sejr. Vi har dog prøvet det før og ved hvad der skal til, så det er bare om at blive ved med at fighte og aldrig give op. Det har været opskriften før, og den følger vi slavisk igen. Det ser ud som om afslutningen på JS2 bliver uhyggelig spændende, og det glæder vi os til.\nVi taber fredag aften d. 24 Maj 2-1 i Grenå. Selvom det blev til et nederlag, er vi alle omkring klubben meget tilfredse med spillernes præstation. Vi producerede rigtig mange chancer kampen igennem, men heldet var simpelthen ikke tilstede denne fredag aften. Det var indersiden af overliggeren, stolpe ud og generelt forsøg på mål, som bare ikke ville ind på dagen. Derimod forærer vi til gengæld Grenå målet til 1-0, som opstår ved en misforståelse mellem vores midterforsvar og målmand. Grenå´s andet mål er derimod utrolig flot, og det betyder at vi er bagud 2-0 allerede ved pausen. Vi kæmper flot i anden halvleg for at komme tilbage, men det er først kort før tid, at Ulrik Sørensen udnytter et straffespark, og reducere til 2-1. Vi skulle i hvert fald have haft et point med derfra, men når man ikke kan udnytte sine chancer, så får man heller ikke point.\nGrenaa var som sædvanlig uhyggelige effektive. De er utrolig farlige på hurtige omstillinger, og straffer vores fejl. De har også et par gode chancer udover de to scoringer i første halvleg, hvor de helt kunne have lukket kampen. Men jeg syntes vi har rigtig godt fat i dem, specielt efter pausen, men fik aldrig udnyttet overtaget. Udover selve kampen er det en sand fornøjelse at besøge Grenaa IF. Det er helt igennem nogle herlige mennesker, samtidig med at stadion, banerne og forplejningen bestemt heller ikke fejler noget. Stor ros herfra!\nVi spillede en rigtig fin kamp, og der er helt sikkert meget vi kan tage med fra kampen. Vi producere rigeligt med chancer til at vinde kampen, så det er simpelthen bare at håbe, at heldet er med os de næste par kampe.\nAllerede her tirsdag d. 28 Maj tager vi på hjemmebane imod Aars, den udsatte kamp fra første runde. Kampen er utrolig vigtig i bestræbelserne på at blive i Jyllandsserien, så derfor tåler vi ikke et nederlag. Det er en ægte bundgyser!\nTil Jyllandsserie kampen på Frederiks Stadion, fredag d. 17.Maj, afholder vi i pausen: Ca 19.45:\nVinsmagning på de nye AIF-vine!!\nI samarbejde med en af vores rigtig gode sponsorer, Daglí Brugsen i Frederiks, introducere vi nu officielt den nye Aif-vin.\nVinen forhandles både direkte hos AIF og kan også købes hos Daglí Brugsen i Frederiks.\nFredag aften kan du/i helt uforpligtende komme op på Frederiks Stadion og smage de to nye vine, som er en\nRødvin fra Chile, Carbenet Sauvignon og en\nHvidvin fra Chile, Chardonnay.\nVinen er anbefalet af Daglí Brugsens egen vinimportør, og samtidig af gode lokale kræfter:)\nPrisen for Vinen er 59,95 kr. pr. flaske, eller 2 for 100 kr.\nDet vil være muligt at købe flasker med hjem allerede på fredag, men vi har selvfølgelig også bestillingssedler klar, så i kan få vinen leveret.\n(AIF leverer vinen uden beregning, ved bestilling af 6 flasker eller mere)\n(For bestilling, udover kampdage på Frederiks Stadion, ring til Jeppe Olesen tlf. 21425927)\nHåber i vil tage godt imod vores nye AIF-Vin, og håber vi ses fredag aften på Frederiks Stadion\nForløbigt 1 point i de to seneste kampe!\nLokalopgøret mod Viborg Søndermarken blev desværre afbrudt efter 43 minutters spil pga lyn, torden og enorme mængder vand. Opgøret var indtil da et rigtigt lokalopgør med masser af fight og nærkampe. Det var ikke mange chancer vi var var vidne til i de 43 minutter vi nåede at spille, men SIK nåede dog at bringe sig foran 1-0 på et straffespark, som blev sikkert sat ind bag en chanceløs Lasse Schrøder. DBU har besluttet at kampen skal spilles om, så vi starter fra 0-0 og spiller 90 minutter. Vi afventer ny dato for kampen.\nSom jeg tidligere har skrevet er der ingen nemme kampe i dette års JS2 pulje 3. Søndermarken kom frisk fra start, og spillede en fin første halvleg, og gav os virkelig kamp til stregen. Tendensen fra SIK´s 6 første kampe, hvor man er rigtig godt med i første halvleg og hvor man går ned efter pausen, så dog igen ud til igen at holde stik. Vejrtrækningen hos SIK spillerne blev noget mere besværlig, jo længere halvlegen skred frem, og der blev taget flere små pausen. Det er vores analyse at man ikke ville kunne holde dette tempo, i endnu 45 minutter, og vi dermed ville løbe dem over ende. Vi glæder os til omkampen.\nFrederiks AIF spillede mandag aften 0-0 på udebane mod Aars IK. Det lyder umiddelbart ikke særlig opløftende, med en mandag aften og en 0-0 kamp. Og det var det så sandelig heller ikke. En helt igennem forfærdelig fodboldkamp, hvor både tilskuerne fra Aars og Frederiks konstaterede, at de sjældent havde oplevet noget ligende.\nKampen var præget af et hav af fejlafleveringer, hvor det offensive spil fra begge mandskaber, var så dårligt, at kun store personlige fejl i de to defensiver, førte til målchancer. For vores eget vedkommende noterede jeg vel egentlig kun to chancer i hele kampen. Et frispark i første halvleg, som Wasim skyder dirkte i Aars-muren, men hvor han selv kommer først på returen efterfølgende, og et forkølet skud, går kort forbi mål.\nAnden chance falder i overtiden, hvor et hovedstød fra Stefan Mørn heller ikke rammer inden for målrammen. Aars var noget tættere på sejren i anden halvleg, hvor man har to skud på træværket, efter to kæmpe fejl i Frederiks-forsvaret. Alt i alt tager vi det ene point med hjem fra Aars, og det er absolut det mest positive, man kan sige om det. Aars spillede ligesom os ikke deres bedste kamp, eller sagt på en anden måde, det må man ikke håbe. Det er utroligt svært at vurdere en modstander, når vi selv spiller så dårlig en kamp, så det tror helt jeg vil undgå at kommentere på. Jeg vil blot konstatere at Aars har scoret 3 mål i syv kampe, men kun har lukket 6 mål ind i den anden ende. Så umiddelbart har man en god defensiv, og en god målmand.\nUmiddelbart er vi godt tilfredse med foråret indtil videre. Hvis vi vinder den kamp vi har i hånden, kommer vi op på den rigtige side af stregen, og i en meget stærk Jyllandsserie pulje, skal vi vist være godt tilfredse. Vi har kun tabt en kamp her i foråret, og vundet hjemme over topholdet fra Vorup.\nVores strategi om at opbygge en stærk hjemmebane, med masser af tilskuere og gode sponsorer på sidelinien, ser ud til at lykkedes. Så vi glæder os til anden halvdel af turneringen, som starter hjemme mod Thisted fredag aften.\nSejr over topholdet!\nVi vinder lørdag en fantastisk hjemmesejr på 2-1 over topholdet fra Vorup. Inden opgøret havde Frederiks ikke vundet en kamp siden d. 22 September 2012, så det er klart det er en utrolig lettelse og glæde vi står med bagefter. Omkring 175 tilskuere havde fundet vej til Frederiks Stadion, og de fik en utrolig spændende og intens fodboldkamp at se, hvor begge hold havde chancer til endnu flere mål.\nVi kommer igen bagud allerede efter 14 minutter, hvor en lang aflevering snyder vores forsvar, og giver frit løb til deres front angriber. Rigtig flot første berøring af Vorup angriberen, som flot sætter bolden ind bag en chanceløs Frederiks keeper. Efter flere gode chancer til begge hold i resten af halvlegen, udligner vi med 5 minutter igen. Indlæg fra Steffen Klint, som Jonas Jensen flot snitter ind med hovedet ved forreste stolpe. Halvlegs stillingen var hermed 1-1, og de mange tilskuere glædede sig allerede til anden halvleg.\nAnden halvleg var også meget jævnbyrdig. Vi formåede dog at holde bolden oppe på deres banehalvdel i en stor del af tiden. Samtidig med at vi blev ved med at kæmpe, gjorde os i stand til at producere flere gode chancer. Vi var som altid rigtig farlige på dødbolde, og havde på dagen to rigtig ivrige spillere på kanterne, som konstant udfordrede Vorup forsvaret. Fem minutter før tid, får vi frispark lige uden for feltet, efter en god tur af David Pedersen. Wasim bliver sat til at sparke og rammer overliggeren med et følt frispark. Netop indskiftede Chistian Ekholm følger flot op, og på riposten scorer han sejrsmålet til 2-1.\nBedste kamp i år, uden tvivl. Det lunede fantastisk med en sejr, og der var stor ros til hele holdet fra trænere, ledere og et talstærk publikum.\nVi var oppe mod et rigtig stærkt hold. Men vi formåede på dagen at byde dem op til dans, og spillede lige op med dem. Som vi forventede det, er de klart bedst på hjemmebanen i Vorup, hvor man spiller på kunstgræs, og hvor vi selv i træningskampene løb ind i et nederlag. De har problemer på almindelig græs, hvor spillet ikke går så stærkt og hvor fysikken er mere i højsædet. Vi overmatchede dem klart fysisk, og det fustrerede dem meget i hele kampen, hvor Vorup aldrig rigtig fik spillet til at flyde.\nGræstæppet på Frederiks Stadion er ikke blandt de bedste på nuværende tidspunkt i Jyllandsserien, men vi håber meget, at lidt regn og sol kan gøre noget ved det, inden for kort tid. Hvem ved, om 14 dage kan det være en af de bedste baner i JS:)\nMen det er vel situationen for de fleste klubber som spiller på rigtig græs, og da det er ens for begge hold, må man jo indstille sig på forholdene. Det var tydeligt at se, at Vorup ikke have løsningerne i værktøjskassen, når spillet blev mere fysisk, og duelpræget, hvilket ofte er tilfældet når banerne ikke lige indbyder til poleret fodbold.\nDet var klart en holdpræstation i Lørdags. Vi holder konceptet utrolig flot i hele kampen, og man kunne virkelig se hvor meget spillerne ville vinde. Vores offensive kanter spillede en fremragende kamp, så selvfølgelig er det værd at nævne Wasim og Alexander Knudsen. Derudover er det også værd at fremhæve et flot indhop af Chistian Ekholm, som kom ind og afgjorde kampen med den sene scoring. Ekholm spiller for det meste venstre back, men er ofte blevet smidt op i angrebet, og har gjort det godt. Virkelig flot præstation af hele holdet.\nTil fodbold opstart for de aller mindste drenge og piger, mødte 32 friske små boldglade børn op i alderen 3-5 år.\nDet er helt vildt imponerende at vi kan samle så mange børn i den aldresgruppe i Frederiks. Det skylder bl.a et stort lobbyarbejde fra de to trænere Gitte Møller og Trine Petersen.\nFørste træning gik primært ud på leg med bold. De legede ståtrold og stopleg og fik også prøvet at skyde på mål og lavet rigtig mange andre øvelser.\nDer var dog også tid til at et par af dem plukkede blomster til træneren.\nOvenstående billede fra 1. træning tirsdag den 23/4-13.\nJyllandsserien tabte i Jetsmark!\nVi taber 1-0 Lørdag eftermiddag i Pandrup mod Jetsmark. Endnu engang kommer vi dårligt fra start, og kommer bagud allerede efter 4 minutters spil. Et rigtigt ærgerligt mål, som gør at vi er tvunget til forcere, igen igen. Vi har en enkelt kæmpe chance midt i halvlegen, hvor topscorer David Pedersen er alene med Jetsmarks målmand, men desværre lykkedes det ikke at udligne. Efter pausen fighter Frederiks rigtig godt, og knokler for at få udlignet, men trods overvægt i spil, bliver det ikke til scoringer. Vi må acceptere et nederlag, på en dag hvor vi reelt kun producerer en stor chance i hele kampen, og så er det svært at få point med hjem. Det positive ved kampen er helt sikkert en defensiv, som præsterer 100 % bedre end i kampen mod Grenaa. Christian Bräuner var tilbage i midterforsvaret, og sammen med Timmi Bräuner, fik de lukket godt af. Kampens Frederiks AIF spiller blev dog Anders Winther, som spillede en flot kamp på den centrale midtbane.\nDet er tydeligt at se, at puljen er utrolig tæt. Der er to hold på 9 point, men ellers er det utroligt lige. Med 3 nedrykkere, bliver det formentlig spændende indtil sidste spillerunde, så vi skal være 100 % klar i alle kampe, hvis vi skal lande blandt de 5 første.\nVi håber stadig at vores hjemmebane kan blive afgørende, når de berømte marginaler kommer til at afgøre kampene. I de to udekampe, som vi hidtil har spillet, har der absolut ikke været mange tilskuere på lægterne, og med en hjemmebane i Frederiks, med over 150 tilskuere hver gang, som er meget livlige, skulle det gerne give os det mentale overskud i forhold til modstanderen. Det skulle gerne gå ud over topholdet IF Skjold Sæby, som gæster Frederiks Stadion, torsdag aften kl. 19.20.\nFrederiks nappede det ene point i målorgie\nMed knap to ugers forsinkelse pga. den endeløse vinter, lagde Frederiks Stadion i lørdags d. 13 April grønsvær til årets første hjemmekamp i jyllandsserien.\nI starten var det absolut ikke til at se, at hjemmeholdet, i modsætning til gæsterne fra Grenaa, allerede havde en turneringskamp i benene, og allerede efter 3 minutters spil bragte udeholdet sig da også foran 1-0. En Grenaa spiller driblede sig fri i højre side og snørede 2-3 mand, før han fra noget nær nul grader bankede bolden i kassen.\nDet hurtige mål var åbenbart det der skulle til for at vække de hvidklædte Frederiks-spillere, og bolden var knapt givet op, før Jonas Jensen bragede bolden på underkanten af overliggeren, endda med det ellers normalt iskolde højreben.\nCirka midtvejs i halvlegen kom udligningen så, da Stefan Mørn headede et hjørnespark på tværs til banens mindste, David Pedersen, der let kunne sætte hovedet på og bringe balance i regnskabet.\nMen kort tid efter gik det så galt igen. Frederiks-forsvaret fik ikke clearet ordentligt efter et hjørnespark, hvilket en Grenaa-spiller udnyttede til flot at sparke bolden ind fra distancen. En flot flugter, som Frederiks målmand Lasse Schrøder ikke havde en chance for at gøre noget ved.\nSyv minutter inden pausen udligner Frederiks dog endnu engang og endnu engang er det David Pedersen, som får prikket den ind, efter en dødbold, som Grenaa målmanden kun halvklarer. Så pausestillingen var 2-2.\nSelvom pausen blev brugt på at få styr på de defensive aftaler, gik der alligevel ikke mere end 9 minutter af 2. halvleg, før udeholdet bragte sig foran med 3-2. Endnu engang er det et målspark, som som vi ikke kommer først op til, og dermed kan deres forreste angribere i fællesskab udnytte vores defensive mangler på dagen.\nOg da de senere også bragte sig foran med 4-2, virkede kampen efterhånden til at være afgjort.\nMen netop som det meget talrige hjemmepublikum var begyndt at indstille sig på et nederlag, reducerede David Pedersen med cirka 20 minutter tilbage til 3-4. Et fladt indlæg bliver effektivt omsat til en scoring, og dermed Davids tredje mål i kampen.\nOg allerede minuttet senere kunne Grenaa's målmand ikke holde et ellers ret ufarligt skud, hvilket David Pedersen udnyttede til at score sit og Frederiks's fjerde mål til slutresultatet 4-4. Oprejsning for Frederiks og de mange fremmødte tilskuere på Frederiks Stadion, som var helt vilde.\nEfter udligningen øjnede hjemmeholdet nu pludselig muligheden for en ret ufortjent sejr, men efter to gule kort i slutminutterne gik resten af kampen med at forsvare det ene point.\nSom cifrene også antyder, blev der generelt vist gode offensive takter, mens defensiven vaklede noget.\nTil gengæld har spillerne vist imponerende moral, hvilket tydeligt kommer til udtryk ved, at man, efter at have været bagud hele seks gange i de to første kampe, alligevel stadig kan kalde sig ubesejrede. 4-målsskytten David Pedersen blev i øvrigt meget fortjent valgt til kampens spiller.\nKampen mod Grenaa blev overværet af mere end 150 tilskuere, som dannede en fantstisk ramme om den første hjemmekamp på Frederiks Stadion her i 2013. Vi håber meget at se dem igen til næste hjemmekamp, som er torsdag d. 25 April (dagen før bededag) kl. 19.20, hvor modstanderen er IF Skjold Sæby.\nNæste kamp for Jyllandsserien er på lørdag, hvor JS skal en tur til Pandrup for at møde Jetsmark IF.\nFrederiks AIF Jyllandsserie kom på tavlen i Thisted.\nÅrets første kamp blev spillet på kunstgræsbanen i Lerpytter i Thisted søndag eftermiddag.\nDa 1. runde var blevet udsat pga frost, var der ingen kampe i forrige uge.\nSå alle var spændt på, hvordan premieren ville forløbe.\nEfter en noget nervøs start kom Thisted foran 1-0, men David Pedersen fik udlignet på hovedstød.\nI anden halvleg kom Thisted på 2-1 inden Jonas Jensen kunne udligne til kampens resultat 2-2.\n1 point var efter spil og chancer et meget fair resultat. Og AIF er nu på tavlen.\nKampens spiller: Ulrik Sørensen\nNæste kamp er hjemme på Frederiks Stadion lørdag den 13/4-13 kl. 16.30 mod Grenå.\nNy træner til U8 Drenge!\nVi har nu fundet en træner til U8 drenge. Det bliver Jesper Rasmussen, som har en del års erfaring som ungdomstræner i AIF. Vi glæder os til samarbejdet, Jesper.\nU8 Drenge starter med at træne, Torsdag d. 18 April fra kl. 17-18, ved Alhedehallerne i Frederiks. Jyllandsserie premiere udsat\nDa frosten stadig har godt fat i jorden, er vi blevet nødsaget til at udsætte den første hjemmekamp i 2013 sæsonen.\nKampen skulle være spillet på Frederiks Stadion 2. påskedag kl. 14.00.\nDa der stadig ligger sne på banen og jorden er bund frossen, ser det desværre ikke ud til at vi kommer i gang med turneringen foreløbig.\nAlle kampe ved Alhede-hallerne er ligeledes udsat/aflyst.\nFølg med på her på hjemmesiden http://www.frederiks-aif.dk/Resultater-Kampprogram\nFrederiks AIF tabte i Kjellerup.\nTræningskampen mod Kjellerup IF, serie 1 blev flyttet fra kunstgræsbanen på Kirkebækvej i Viborg til grusbanen i Kjellerup.\nBanens underlag var nogenlunde, årstiden taget i betragtning, så der kunne spilles en god gang fodbold.\nKjellerup kom foran 1-0, men Frederiks fik udlignet inden pausen.\nI anden halvleg kom Frederiks bedre med i kampen, og kom foran 2-1.\nDog var Kjellerup skarpets foran mål. Kampen sluttede 3-2 til Kjellerup.\nEn træningskamp, hvor der var en rigtig god indstilling fra spillerne, så vi ser nu frem til turneringsstarten.\nKampens spiller: Lasse Schrøder\nMålscorer fra Frederiks AIF: Christian Bräuner og Timmi Bräuner\nDa dommerkonflikten stadig er i gang, måtte kampen dømmes af klubberne selv.\nLidt fra weekendens træningskamp.\nTræningskamp i snestorm mod Dronningborg.\nDet var en meget rodet kan, hvor vejret drillede.\nKampen foregik på kunstgræsanlægget i Randers FC.\nDa det p.t. er dommerkonflikt, måtte Henrik Kastbjerg dømme kampen, da det ikke var lykkes Dronningborg at finde en dommer.\nKampen sluttede 3-1 til Dronningborg.\nMålscorer for AIF: Stefan Mørn\nFrederiks AIF JS skal en tur til Randers.\nJyllandsserien spiller i weekenden træningskamp mod Dronningborg fra serie 1.\nKampen spilles på kunstgræsbanen i Randers FC lørdag den 16/3-13 kl. 18.00.\nHenrik Kastbjerg har udtaget 14 mand til denne kamp.\nDa dommerne og DBU ligger i konflikt, skal klubberne selv stå for afvikling af kampene ind til det forhåbentlig snart kommer en løsning.\nI henhold til lovgivningen er det hjemmeholdet der er ansvarlig for at stille med dommere.\nSerie 5, som i den kommende weekend skulle spille årets første træningskamp, kommer dog ikke afsted.\nHerning KFUM er meddelt AIF at banernei Herning er frost ramte, så der p.t. ikke kan spilles kampe.\n1-1 mod Aars Frederiks AIF Jyllandsserie spillede fredag aften 1-1 mod Aars fra Jyllandsserien. Kampen blev spillet i Vildbjerg på kunstgræsbanen, da Aars var på træningsweekend. Det var AIF´s bedste træningskamp i foråret. Frederiks sad på det meste af kampen, men manglede ofte den sidste skarphed foran mål. Målscorer for Frederiks AIF: Jonas Jensen Kampens spiller: Anders Winther for anden weekend i træk. Lørdag morgen samledes herre senior truppen til en lang træningsdag. Efter morgenmaden i cafeteriet blev der trænet i 5 kvarter på banerne ved Alhede-hallerne. Overmiddag var der massage ved Viborg Massøren til de spillere, som havde lidt små skavanker. Altså til de gamle spillere, som Buhl, Jonas, Ulle og Winther :) Cheftræner Henrik Kastbjerg havde arrangeret en "10 kroners" turnering fra kl.14.00, som truppens ældste spiller Jens "knald" Kjærulf vandt. Eftermiddagens sidste indslag kom fra Tawi, som havde lavet en konkurrence i hal 2. Her var disciplinerne bl.a Kim Schumacher løb, puste bold og ølkasse løb. Et rigtig godt og anderledes arrangement med masser af konkurrence mellem holdene. Dagen blev afsluttet med fælles spisning og hygge i hallen. DE GØR DET IGEN!\nU-13 pigerne fra Frederiks AIF gør det igen, sejr efter sejr. De dygtige piger var i weekenden d. 1-2marts 2 til Jysk Fynsk A mesterskaber. Et mesterskab de så flot kvalificerede sig til. De kunne stolt pakke tasken og finde inderdørsskoene frem for at tage afsted til Auning, hvor stævnet blev afholdt. De 5 piger var mere end klar, til at vise de andre, hvem der var bedst. Bedst kan man roligt sige, da dette var et A mesterskab så faktisk toppen af toppen. Fredag aften blev skoene snøret og alle var nu klar til den første kamp. Dette blev til en fornem sejr til AIF's U-13 piger. Sejrene fortsatte indtil lørdag formiddag, hvor pigerne havde spillet sig i finalen. Modstanderen lød på Vorup RB, et hold som var ubesejrede ligesom AIF. Derfor var dette virkelig en kamp om guldet. Beskeden fra træner Kaj Ove lød på at spille eget spil. Det gjorde pigerne og det resulterede i en flot finale sejr på 3-2. Publikum stod på sidelinjen og så det afgørende mål af Sissel Villadsen flyve i kassen 20 sekunder før tid, et sug fløj igennem alle og da dommeren fløjtede kampen af, var titlen som Jysk Fynsk A mester tildelt Frederiks AIF's piger.\nSå man kan roligt sige at U-13 pigerne gør det igen! Billedtekst: bagerst fra venstre: Frederikke Ekholm, Sissel Villadsen, Maria Dürr Rasmussen, Kaj Ove Kristensen. Forrest fra venstre: Mette Hermann, Frida Nørgaard Kristensen.\nFrederiks AIF afholder træningsweekend for Herre senior.\nDet hele starter i aften, fredag den 8/3-13 med JS træningskampen mod Aars i Vildbjerg på kunstgræsbanen kl. 18.15.\nI morgen lørdag startes der op med morgenmad kl.9, hvorefter Henrik Kastbjerg gennemfører et træningspas ved Alhede-hallerne.\nEfter en god frokost i Alhede-hallernes cafereria skal der spilles "10 kroners" turnering.\nEn meget pretigefyldt turnering i AIF regi.\nEftermiddagen afsluttes med "Fangerne på fortet", hvor Tawi underholder spillerne i 2 timer.\nTræninges dagen sluttes af med aftensspisning og hygge i hallen.\nSerie 5 puljen er nerop blevet frigivet fra DBU Jylland.\nHer skal Frederiks AIF møde Ans, Hauge, Lemming, Kjellerup og Vinderslev i forårssæsonen.\nGodkendt indsats, trods nederlag\nFrederiks AIF jyllandsserie spillede her til aften træningskamp mod Vorup, som også spiller i JS. Det var en rigtig god træningskamp, hvor cheftræner Henrik Kastbjerg fik afprøvet nogle spillere på nogle nye pladser. Frederiks havde flere chancer i kampen med det lykkedes ikke at score.\nVorup vandt kampen 3-0.\nDer blev gået til stålet i kampen og spillerne fik løbet en masse kilometer. Der er nu præcis en måned til turneringsstart og truppen arbejder rigtig godt med formen og er på et OK stadie p.t.\nKampens spiller: Anders Winther\nU17 drenge er også startet op på udendørs sæsonen 2013.\nHer har Frederiks AIF og KKIK et hold samarbejde.\nSamarbejdet blev etableret i 2012 og har været rigtigt konstruktivt.\nHer ses holdbillede fra førstetræningsdag.\nTrænere er Lars Lyngholm og Alex Andersen.\nLidt fra weekendens kamp i Mejrup.\nFrederiks AIF Jyllandsserie spillede træningskamp mod Mejrup fra serie 1.\nHer fik holdet mere end rigeigt at se til. AIF var bagud 2-0 ved pausen og spillede generelt skidt. Flere af de etablerede spillere under præsterede og kun anfører Thomas Buhl spillede en god kamp.\nKampen sluttede 4-0 til Mejrup.\nNæste weekends kamp er mod Vorup fra JS. Kampen spilles på kustgræsbanen i VFF på fredag den 1/3-13 kl. 18.15\nGodkendt første indsats\nAIF jyllandsserie spillede fredag aften en træningskamp mod Skals fra serie 1. Efter 15 min. spil, hvor tingene absolut ikke fungerede, fik AIF et sikkert greb om kampen. Efter et hjørnespark i kampens 19. min. kunne anfører Thomas Buhl heade Frederiks AIF foran 1-0. Det blev også slutresultatet.\nCheftræner Henrik Kastbjerg havde udtaget 15 spillere til denne første Træningskamp på kunstgræsbanen i Viborg.\nDer blev løbet mange skridt i kampen og Frederiks formåede at holde Skals fuldstændig fra chancer. Midt i 2. Halvleg var Steffen Klint fri med Skals målmanden, men han blev væltet bagfra i feltet, dommerens fløjte forblev tavs.\nKampens AIF-spiller: Alexander Damgaard Knudsen\nNæste træningskamp for JS er på lørdag på kunststofbanen ved Idrætscenter Vest i Holstebro. Mejrup fra serie 1 er modstanderen.\nBedste stadion i Jyllansserien, pulje 2\nFrederiks AIF har vundet prisen, som bedste stadion i Jyllansserien, pulje 2.\nDet er fodbold websitet Ligabold.com, der står bag nomimeringerne, men brugerne der stemmer om placeringerne.\nI Frederiks AIF er vi særdeles stolte af denne titel.\nFrederiks stadion har gennem de seneste år gennemgået en stor forandring, med om- og tilbygningen af klubhuset, nye udskiftningsbokse og markedsparasoller ved borderne.\nAlt dette har ikke kunnet lade sig gøre uden den store velvilje blandt de frivillige omkring AIF.\nLigeledes er der, qua den massive tilstrømning af sponsorer til klubben, kommet mange bander op omkring banen.\nVi hører ofte fra dommerklubben og udeholdene at de nyder at komme til Frederiks at spille, fordi der altid er masser af tilskuere og en god og livlig stemning på stadion.\nFodboldudvalget glæder i sig til den kommende turnering, som skydes i gang i forbindelse med påsken.\nIgen i år vil der i løbet af sæsonen være en del sær arrangementer i forbindelse med Jyllandsserie kampene.\nFlot fremmøde til fodboldopstart i AIF\nLørdag d. 2 Februar var der fodboldopstart for herre senior i Frederiks AIF. 26 spillere var mødt op til en omgang let træning med efterfølgende suppe i klublokalet. Her gennemgik seniortræner Henrik Kastbjerg opstartsperioden, som den ser ud, helt frem til sæsonpremieren d. 28 Marts. Den kommer til at stå på hård løbe- og styrketræning i hele perioden, selvfølgelig kombineret med en masse fodbold. Seniorspillerne træner en gang om ugen på kunstofbanen i Viborg, og en gang på banerne ved Alhedehallerne. Derudover er der arrangeret træningskampe mod Skals FF, Mejrup GU, Vorup FB, Aars IK, Dronnnigborg B og Kjellerup IF. I starten af Marts er der træningsweekend, igen i år arrangeret af Tage "Tawi" Johansen og Henrik Kastbjerg. Målsætningen for seniorafdelingen her til forårsturneringen er at Jyllandsserien skal ligge til i den sjove ende af JS2, og at serie 5 skal spille med om oprykningen i deres pulje. Både Jyllandserien og serie 5 har ikke mistet nogle spillere her i vinterpausen, tværtimod har flere tidligere AIFér meldt deres ankomst her i 2013, så det tegner til at blive en rigtig spændende sæson vi går i møde.\nJens Kjærulff, 25 års jubilæum.\nHer til fodboldopstart i år, var det også på sin plads at hylde en rigtig AIF mand. Siden 1988 har Jens "Knald" Kjærulff mødt op til fodboldopstart og Suppe i AIF, og det skulle naturligvis fejres. Jens har udover at spille fodbold i AIF også været ungdomstræner i en del år, samtidig med at han har siddet i fodboldudvalget. Det skulle naturligvis fejres med kagemand og et bevis på de mange års tro tjeneste. Her d. 13 December 2012 er der i Andelskassen i Frederiks blevet trukket lod i vores store målaktie-spil. Det gav følgende vindere:\n1. Præmie: Jørgen Hvam: Gavekort fra Sørens Rejser på kr. 2.000,00\n2. Præmie: Per Clemmensen: Gavekort fra Sørens Rejser på kr. 1.500,00\n3. Præmie: Thomas Buhl: Puma dragt fra Sportigan, Kjellerup værdi kr. 600\n4. Præmie: Tommy Pedersen: Gavekort fra Sportigan, Kjellerup værdi kr. 500\n5. Præmie: Dagmar Bertel: Gavekort fra Daglí Brugsen, Frederiks værdi kr. 500\n6. Præmie: Hanne Riis: Gavekort fra Daglí Brugsen, Frederiks værdi kr. 250\n7. Præmie: Hanne Clemmensen: Gavekort fra Daglí Brugsen, Frederiks værdi kr. 250\n8. Præmie: Hedvig Bräuner: 10 turs Svømmekort til Alhedehallerne\n9. Præmie: Martin Q. Olesen: Sportstaske fra Frederiks Andelskasse\n10. Præmie: Jens Klint: AIF merchandise. Halstørklæde+Hue\nVinderne vil blive kontaktet, og gevinsterne udleveret.\n5 jubilarer fejret\nI forbindelse med årets sidste hjemme kamp på Frederiks stadion blev 5 jubilarer fejret forud for kampen i Jyllandsserien mod Herning fremad.\nPå billedet ses fra venstre: Thomas Buhl 350 kampe, Spillende assistenttræner Anders Winther 100 kampe, Jonas Jensen 300 kampe, Dadiv Pedersen 150 kampe og Jesper Aagard 150 kampe.\nFoto Kurt Hald\nPressemeddelse vedr. Henrik Kastbjerg (55.2 Kb)\nDen 11/9 er en historisk dag, desværre kendt for terrorangrebet i New York i 2001.\nI 2012 var det også en historisk dag i vores lokalområde. Denne gang var det en glædelig ting der startede den 11/9.\nFor første gang indledte Frederiks AIF ogg KK07 fælles seniortræning. Efter en periode med lav tilslutning til træningen i Kølvrå, fik vi en henvendelse fra KK07 omkring dette træningssamarbejde.\nEfter at have drøftet det med bestyrelse og spillere, synes begge klubber at det var en fantastisk ide´. Hvilket på sigt gerne skulle give noget mere intensitet og kvalitet i træningen.\nDer trænes fælles en gang om ugen, nemlig tirsdage kl. 19.00 ved Alhede-hallerne i Frederiks.\nTil den første fælles træning var der mødt 16 spillere op fra Frederiks og 8 spillere fra KK07.\nBåde spillere og AIF træner Henrik Kastbjerg og KK07 træner Kurt Mogensen var rigtig godt tilfreds efter den første træningsaften.\nBegge hold træner hver for sig om torsdagen.\nVi håber at vi kan samle en masse seniorspillere med det nye tiltag, som gerne skal udmønte sig i point til begge klubber.\n"Jyllandsserien spillede 0-0 i Viborg!"\nFrederiks AIF fik søndag et point med fra den svære udekamp i Viborg mod lokalrivalerne fra VFF. Kampen endte 0-0, efter en hård fight, et anulleret mål og et manglende rødt kort til hjemmeholdet. Viborg var klart bedst i første halvleg, men kom dog ikke til de helt store chancer. Det gjorde Frederiks absolut heller ikke, bortset fra en stor chance til David i det 38. min. I anden halvleg kom udeholdet bedre med, men stadigvæk uden de helt oplagte chancer til nogen af holdene. I det 78. minut stiger Frederiks AIF´s Timmi Bräuner dog til vejrs og header boldet i mål, og alle tror at udeholdet har bragt sig i front. Men helt uforståeligt fløjter kampens dommer frispark til Viborg, tyveri på højt plan. Lidt senere slår en Viborg FF spiller David i ryggen, efter en nærkamp, men dommene beder bare om at få ro på, og dømmer frispark til Viborg. To meget uheldige kendelser fra kampens dommer, Mathias Kræmer. Med 0-0 har begge hold 17 point, og ligger stadig til at komme i Jyllandsserie 1 til foråret. Ikast FS og Herning Fremad puster dog Frederiks og Viborg alvorligt i nakken, og kan komme meget tæt på i den udsatte midtugekamp. Der er med andre ord lagt op til en meget spændende afslutning i Jyllandsserien, hvor der mangler 4 spillerunder. Næste kamp er på lørdag kl. 16.00, hvor Frederiks AIF møder topholdet fra Tjørring IF, hjemme på Frederiks Stadion.\nFølgende kampe spilles på Frederiks Stadion:\nFølgende kampe spilles ved Alhede-Hallerne:\nFølgende kamp spilles på Kølvrå Stadion\nFrederiks AIF forlænger med Henrik Kastbjerg\nDer er med stor glæde at kunne meddele at Frederiks AIF har forlænget aftalen med cheftræner Henrik Kastbjerg.\nLæs mere ved at hente pressemeddelsen herunder...\nAIF slog Viborg FF 1-0 på Frederiks Stadion.\nFrederiks AIF har i flere sæsoner været i pulje med VFF, men det er lang tid siden det er blevet til en AIF sejr.\nJyllandsserie mandskabet fra Frederiks kom skidt fra start og havde store problemer med at afvise et aggressivt Viborg hold.\nDet lykkes dog at holde 0-0 ved pausen, også selvom AIF sidst i 1.halvleg var reduceret til 10 mand.\nEfter pausen var kampen mere lige og 15 min før tid kunne Christian Ekholm sparke bolden i målet til 1-0 efter et kiks i VFF forsvaret.\nStillingen holdt til slut og AIF havde yderligere en kæmpe chance, som desværre ikke blev omsat til mål.\nKampens spiller: Christian Bräuner\nVindere på entre´billetten\n2 vindere af rejse gavekort fra Sørens Rejser Kjellerup på entre´ billetten\nSvenning Jæger og Christina Salkvist\nKKIK og AIF indleder hold samarbejde i fodbold.\nKKIK og AIF har nu fælles hold i U17 drenge rækken. Efter flere år uden et formelt samarbejde er det nu lykkes at etablere et formelt samarbejde.\nDa flere af drengene i den aldersgruppe skal på efterskole efter sommerferien, havde begge klubber ikke mulighed for at lave et 11 mandshold til efterårssæsonen.\nPrivat foto: Henrik Nielsen\nDerfor blev et samarbejde aktuelt igen, hvilket begge klubber glæder sig meget over.\nAlex Andersen fra KKIK, Lars Lyngholm og Anders Bertel fra AIF har i flere omgange været i dialog om et kommende samarbejde på ungdomssiden.\nDerfor er vi også rigtig glade for at det er lykkedes, så vores U17 drenge stadig kan spille 11 mands fodbold.\nTræningerne bliver skiftevis i Karup og i Frederiks. Ligesom kampene spilles på skift på Frederiks Stadion og ved Jethallen i Karup.\nTræningen ledes af Alex Andersen og Lars Lyngholm.\nOnsdag den 27/6-12 havde vi første træning ved Alhede-hallerne, så drengene havde mulighed for at hilse på hinanden inden ferien.\nTræningen sluttede med et socialt arragement med grill og information omkring den kommende sæson\nKKIK og AIF gælder sig til den kommende sæson efter ferien.\nFrederiks AIF til Vestjysk Bank Cup\nFrederiks AIF er kommet godt igang med Vestjysk Bank Cup (tidligere Mika Cup), som traditionen tro afvikles på Liseborg anlægget i Viborg. Frederiks lagde lørdag ud mod Viborg FF, som stillede op med et par kontraktspillere på holdet, ligesom tidligere superliga spiller Jakob Glerup også var med. Frederiks var ramt af sommerferie, og havde en 3-4 serie 5 spillere med på holdet. Alle mand kæmpede flot, og efter at være bagud 2-0 ved halvleg, sluttede Frederiks flot af, og kampen endte 2-1 til VFF. Målscorer for Frederiks, Ulrik Sørensen. Tirsdag gjaldt det så Kvik Aalestrup, og her gik det så resultatmæssigt meget bedre. Frederiks AIF vandt kampen 1-0, målscorer i anden halvleg David Pedersen. Der er stadig en del at arbejde med inden sæsonstart, men fight og vilje mangler der bestemt ikke. En fantastisk indsats der bliver lagt for dagen, og så skal de sidste løb og afleveringen nok komme inden næste fredag. Næste kamp i Vestjysk Bank Cup er i morgen torsdag kl. 18.30, hvor modstanderen er Tjele Vest Sport. Sidste kamp spilles lørdag kl. 16.00, hvor Viborg Søndermarken tager imod. Til denne kamp plejer Cup sponsoren, Vestjysk Bank, at servere gratis øl og sodavand og naturligvis Frankfurtere. Vel mødt på Liseborg, så drengene kan få fuld opbakning inden sæsonstart. Forza AIF"\nLagkage turnering for ungdom\nOnsdag den 7/3-12 var alle ungdomsspillerne i Frederiks AIF fodbold klar til at slutte sæsonen af med en lagkage turnering.\nHer blev spillerne opdelt på tværs af årgangene. Det gav et rigtig godt mix blandt pigerne og drengene.\nTurneringsleder Tage "Tawi" Johansen havde planlagt turneringen så godt, at der var deltagelse fra bl.a Dynamo Resen, Mancherter United, Real Madrid og Vattrup United.\nEfter turneringen var der en stor lagkage til det vinderne. SPAR Frederiks havde sponsoreret pølser og sodavand til alle spillere og ungdomstrænerne i klublokalet.\nNu da foråret er på vej, er de forskellige ungdomshold også så småt begyndt på undendørs sæsonen 2012.\nSe billeder fra et meget vellykket dag her...\nKONTIGENT FOR UDENDØRS FODBOLD 2012\nDer er nu åben for kontingentbetaling for udendørs fodbold forår 2012.\nSidste rettidige betaling er ved træningsopstart.\nDu kan finde tilmeldingen på følgende link\nLæs annoncen for fodboldopstart på følgende link.\nGruppe 1: U6 Drenge/Piger og U7 Drenge/Piger\nGruppe 2: U8 Drenge/Piger og U10 Drenge/Piger og U11/U12 Piger\nGruppe 3: U13/U14 Piger, U15 Piger, U14 Drenge og U15 Drenge\nI hver gruppe bliver der t\nPrivatfoto: Kurt Hald.\n15.000 kr. fra Tuborg Fonden.\nFrederiks AIF modtog lørdag d. 31/3-12 kr. 15.000 fra Tuborg Fondet til 2 stk. nye spillerbokse på Frederiks Stadion.\nKlubben har længe ønsket sig nye spillerbokse og da ansøgningen til Tuborg Fondet faldt positivt ud kunne vi købe 2 nye.\nFrederiks Stadion har i de seneste 2 år gennemgået en stor renovering af omklædningsrummene, samt en tilbygning.\nDerfor synes jeg også vi har et rigtig flot stadion med fine facilitetter for spillere, dommere og tilskuere.\nVi har i år fået tilgang af så mange nye sponsorer at der i ugen op til første turneringskamp blev opsat 32 nye bander på stadion.\nLasse Schrøder tog titlen, som årets målmand i Jyllandsserien pulje 2.\nLasse Schrøder vandt afstemningen på Ligabold.com. Her var han nomineret, som årets målmand 2011.\nLasse vandt titlen med 8 % flere stemmer end målmændene fra Funder og Herning Fremad.\nMålmanden har bestemt sin andel i de to oprykninger i 2011 for Frederiks AIF.\nHan er god til at læse spillet, og reaktionerne er helt i top, og derfor er han naturligvis også at finde blandt de nominerede i rækken, skriver ligabold.com i sin nominering.\nJyllandsserien spille uafgjort i årets første træningskamp.\nFrederiks AIF Jyllandsserie 1 var lørdag eftermiddag på besøg hos Herning Fremad, som spiller i Jyllandsserie 2 i denne sæson.\nDer blev debut til de to nye spillere Steffen Aaby og Kristian Roesgaard. De spiller begge i forsvaret og viste gode takter i 2. halvleg.\nAnders Winther kunne på straffespark bringe AIF foran 1-0 midt i 1. halvleg. Det var en meget lige kamp, som tydeligt bar præg af at være første træningskamp.\nDe sidste 10 min. blev der scoret 3 mål, så kampen endte 2-2. Anden målscorer for AIF var Jonas Jensen.\nLæs mere om lys på Frederisk Stadion i Viborg Stifts Folkeblad.\nPå banerne ved Alhedehallerne kom der gang i fodboldspillet igen i den forgangne weekend. Træner Henrik Kastbjerg sendte først sine spillere ud på en lille løbetur inden der blev spillet på to mål. Ved den efterfølgende suppe i klublokalet kunne formand Anders Bertel og træner Henrik Kastbjerg\nfortælle om den kommende sæson. Også sponsor-ansvarlig Jonas Jensen kunne fortælle om stor aktivitet i sponsorafdelingen her i vinterpausen, hvilket betyder at mange nye bande-reklamer skal sættes op på Frederiks Stadion.\nFrederiks skal i år spille en del af sine træningskampe på kunstofbanen ved Herning Fremads anlæg, da man ikke har kunnet sikre sig tider nok inde på kunstofbanen i Viborg.\nFrederiks kunne også byde velkommen til en ny målmandstræner, som sammen med klubbens målmandstræner Ole Buhl, vil arbejde tæt sammen om at styrke niveauet for klubbens målmænd. Og det gælder både for senior- og ungdomsafdelingen. Vi byder Bjarne Cassøe rigtig hjertelig velkommen.\nTræner Kastbjerg havde modtaget 5 afbud her til træningsopstart pga sygdom og ferie. 15 mand var klar på træningsbanerne og ca. 30 mand var på plads til oplæg og suppe i klublokalet bagefter. Til den første rigtige træningsaften her mandag d. 6 februar på kunstofbanen i VFF, var 23 mødt op. Det må siges at være godkendt. Fodboldudvalget ser frem til en spændende sæson i Jyllandsserie 1"\nJonas kåret til ”Årets AIFer”\nDer blev sat ord som visionær, engageret, målrettet og forbilledlig på Årets AIFer, da AIFs formand Carsten G. Nielsen fredag aften kunne afsløre, at det var Jonas S. Jensen, der er sponsoransvarlig for fodboldudvalget, der det kommende år kan smykke sig af titlen som Årets AIFer 2011.\nDet var fodboldudvalget, der havde indstillet Jonas Jensen, og de kunne fortælle at ”Jonas har med sit store engagement på sponsorområdet formået at flytte sponsorafdelingen til\nhøjder, som ikke tidligere er set i AIF´s historie. Sponsorindtægten er nu den største indtægtskilde i AIF.”\n- Jonas har sideløbende med udvalgsarbejdet planlagt og tilrettelagt indretningen og udsmykningen af Frederiks stadion med bander, stadion-ur, opsætning af side-markering og skilte ved indgangspartiet, og Jonas har haft tid og overskud til at besøge og pleje sponsorerne gennem flere sæsoner. Hvilket har afstedkommet at flere sponsorer nu er repræsenteret på stadion i forbindelse med Jyllandsseriens hjemmekampe, skriver formanden for AIF fodboldafdeling Anders Bertel i sin indstilling, og han tilføjer at Jonas er en rigtig god kammerat og særdeles vellidt af holdkammerater, trænere, ledere, sponsorer og udvalgsmedlemmer i hele AIF, der siden 5 års alderen har spillet fodbold i AIF og siden starten på sin senior karrierer, har han spillet på klubbens førstehold og har en stor andel i de seneste oprykninger.\nAIF Jyllandsserie på langfart\nSå er puljerne til sæsonen forår 2012 frigrivet fra DBU-Jylland.\nFrederiks AIF jyllandsserie skal på langfart, da der kun er 2 puljer. Turen går bl.a til to Esbjerg hold, samt en tur Kolding og Hedensted.\nHeldigvis bliver det også til et par lokal opgør mod Viborg FF, Silkeborg og Funder.\nCheftræner Henrik Kastbjerg har kendskab til flere af holdene fra tidligere ansættelser, så han ser frem til den kommende sæson.\nHan mener også det bliver en stor udfordring for holdet, som nu for alvor skal bide skeer med de større klubber.\nFrederiks AIF vil så vidt muligt arrangerer fælles busture til de kampe, som ligger over 100 km væk. Her har tilskuere og sponsorer mulighed for at komme ud og støtte de lokale helte på udebane.\nI 2011 sæsonen havde Frederiks ofte flere tilskuere på udebane end hjemmeholdet, hvilket spillerne nød stor gavn af.\nMed kun 2 måneder til opstart af 2012 sæsonen er spændingen allerede begyndt at kunne mærkes blandt spillerne.\nU15 drenge afsluttede deres udendørs sæson, hvor de i en turnering skulle spille mod deres trænere. Her blev det en sikker sejr til drengene. Holdet, som nu må en tur ned i B rækken netop et år efter de rykkede op i Mesterrækken.\nEfterfølgende var en flok flinke forældre klar med pølser og sodavand i AIF´s klublokale.Træner Henrik Nielsen kunne her runde udensdørssæsonen af med at uddele to præmier.Selvom sæson har været hård rent sportslig, så har alle holdt humøret højt og vist stor træningsiver.\nMark Bech fik træningspokalen for flest antal gange til træning i løbet af året. Mikkel Clemmensen fik fidus pokalen efter holdkammeraterne havde stemt på ham, for hans store indsats i de fleste af kampene.\nMark Bech(tv) og Mikkel Clemmensen(th)\nFrederiks AIF forlænger med succes træner\nDet er med stor glæde vi i dag kan meddele at Frederiks AIF og cheftræner Henrik Kastbjerg har forlænget samarbejdet i 2012.\nHenrik Kastbjerg har med sin store erfaring og kompetence formået at løfte niveauet i spillertruppen i Frederiks.\nSpillertruppen har gennem længere tid ytret ønske overfor bestyrelsen om at forlænge med Henrik Kastbjerg.\nHenrik Kastbjerg er faldet godt til i Frederiks og nyder stor respekt blandt Fodboldudvalget, sponsorer og tilskuerer.\nHenrik har især langt mange kræfter i at integrere de nye unge spillere i truppen. Det har i den grad båret frugt, da vi nu har 3-4 spillere under 20 år i Jyllandserie truppen, hvor af de 3 er 17 år. Det har ingen af vores modstandere i Jyllandsserien.\nSpillende assistent træner Anders Winther fortsætter ligeledes i Frederiks-trøjen i 2012.\nEfterårets målsætningen om en top 6 placering i Jyllandsserien er blevet indfriet og i skrivende stund kan det endda blive til en top 4 placering.\nDet er lig med en sæson mere i Jyllandsserien.\nDa Frederiks AIF nu ligger i en position, som det højest rangerende hold i Viborg kommune, bortset fra VFF, håber vi naturligvis på en tilgang af nye spillere til truppen i 2012.\nFrederiks AIF er allerede i fuldgang med forberedelserne til den kommende sæson, som starter lørdag den 4/2-12.\nDer vil i opstartsperioden inggå flere træningspas på kunstgræs, samt en koncentreret trænings weekend.\nFrederiks AIF ser forventningsfuldt frem til et fortsat godt samarbejde med de to tidligere VFF superligaspillere.\nDownload oversigten i PDF format... (76.7 Kb)\nTRÆNINGSTIDER AIF UNGDOM EFTERÅR 2011\nHOLD\tTIDER\tOPSTART\nU7 tirsdag 17.00\t16/8\nU10/11 Piger\tmandag 18.00 8/8\nU12/13 Piger\tU13/14 Drenge\tmandag 18.00 8/8\tU15 Piger\nHUSK opstart Herre senior (JS + S.5) torsdag den 28. juli kl. 19.00 omklædt ved Alhedehallerne.\nFrederiks AIF Jyllansserie deltager i Vestjysk Bank Cup, "det gamle Mika-Cup", og det er på følgende datoer:\nLør. d. 30-07-11 kl. 15.00 Viborg FF - Frederiks AIF\nTor. d. 04-08-11 kl. 18.30 Viborg Sdrm - Frederiks AIF\nLør. d. 06-08-11 kl. 16.00 Kvik/Aalestrup - Frederiks AIF\nAIF sikrede sig oprykning til Jyllandsserien\nFrederiks AIF tilbage i Jyllandsserien efter 6 måneders pause.\nEfter 0-0 i Ulbjerg i forårets sidste kamp, var 1 point nok til at sikre oprykningen.\n75 tilskuere havde taget turen fra Frederiks til Ulbjerg for at fejre det med spillerne.\nDet blev også til en lufttur til Cheftræner Henrik Kastbjerg og Assistent træner Anders Winther efter kampen.\nFrederiks AIF vil gerne takke alle sponsorer, frivillige hjælpere og tilskuere for den store opbakning.\nTorsdag den 16. juni tog Frederiks AIF serie 1 i mod Sønderup/Suldrup på stadion.\nSønderup/Suldrup var inden kampen rykket i serie 2. Det kunne man ikke umiddelbart se på deres spil.\nEfter en 1. halvleg, hvor Frederiks slet ikke kunne få spillet i gang, førte udeholdet 2-0.\nFrederiks AIF fik også annulleret et mål, hvor bolden var 20 cm. over stregen. Mystisk kendelse!\nDet var et nyt hjemmehold, der gik på banen i 2. halvleg.\nCheftræner Henrik Kastbjerg havde den helt store dirigentstok i brug i pausen.\nEfter kort tid i 2. halvleg stod der 3-2 til Frederiks AIF.\nAlle mål sat ind af topscorer Christian Bräuner. Et vaske ægte hatrick.\nDerefter sad Frederiks fuldstændig på kampen. Sønderup/Suldrup havde givet op.\nDet blev til slut resultatet 6-2. Frederiks AIF ligger stadig nr. 1 med en enkelt spillerunde tilbage.\n75 tilskuere havde trodset regnvejret og støttede de lokale drenge.\nMålscorer Frederiks AIF:\nChristian Bräuner 3, Davis Pedersen 2 og Jens Kjærulff 1.\nDe to nærmeste forfølgere Struer og Gundersted møder hinanden i Struer i aften.\nHvis denne kamp slutter uafgjort er Frederiks AIF tilbage i Jyllandsserien.\nEllers bliver det rigtigt spændende i Ulbjerg på fredag den 24. juni kl. 19.00.\nFoto: Kurt Hald\nMed AIF og SPAR til U21 EM i Viborg\nAIF har i samarbejde med SPAR Frederiks købt U21 EM billetter til ungdomsspillerne over 10 år.\nKampen mellem Spanien og Ukraine spilles på Viborg Stadion onsdag den 15. juni 2011 kl. 18.00.\nFodboldafdelingen vil gerne sige tak til SPAR for denne støtte.\nAIF vandt i Gundersted\nFrederiks drenge var på besøg i det nordlige Himmerland torsdag den 19. maj.\nNærmere bestemt i Gundersted, som ligger placeret i midten af puljen.\nDa Frederiks AIF kom til Gundersted, som tophold, måtte holdet også frem på banen og angribe fra start.\nDet gav bonus. Efter et vel spillet angreb sled Steffen Klint sig i gennem i højresiden og bankede bolden ind fra kanten af feltet.\nDenne føring blev udbygget til 2-0 midt i 1. halvleg, da David Pedersen sendte bolden forbi en chanceløs Gundersted målmand.\nUmiddelbart inden dommeren fløjtede til pause, kunne anfører Thomas Buhl sætte et flot lang langskud ind til 3-2.\nCheftræner Henrik Kastbjerg havde kun rosende ord til spillerne efter en velspillet 1. halvleg.\nDog kom Gundersted langsomt tilbage i kampen i 2. halvleg.\nDen lynhurtige bomber Christian Bräuner tog sagen i egenhånd og afdriblede hele hjemmerholdets forsvar og gjorde det til 4-2.\nAIF vandt kampen 4-3 og ligger stadig nr. 1 i puljen.\nDe næste par kampe bliver nu afgørende for næste sæson. Frederiks AIF tager næste gang i mod Struer. Det bliver et vaskeægte topbrag på Frederiks Stadion onsdag den 1. juni kl. 19.00.\nKampen spilles, som optagt til byfesten og AIF håber på at der kommer mange tilskuere og støtter holdet.\nKampens spiller: Thomas Buhl\nMålscorer Frederiks AIF: 1-0 Steffen Klint\n2-0 David Pedersen\n3-1 Thomas Buhl\n4-2 Christian Bräuner\nDen gamle bomber slog til igen\nFredag aften var der hjemmekamp i serie 1 på Frederiks Stadion. Denne gang var det KVIK/Ålestrup som besøgte topholdet fra Alheden.\nDet blev til en meget livlig start på kampen, hvor Frederiks sad godt på spillet.\nAlligevel blev det udeholdet, som kom foran først efter forsvaret tog sig en stor aftens lur.\nDer var debut på serie 1 til målmand Jeppe Grønberg. Jeppe var uden chancer ved 0-1 målet.\nDet gav KVIK en smule overtag i spil og chancer mod halvlegen.\nKort før pausen blev Jonas Jensen dog flået ned i feltet. Dommeren pejede på 11 meter pletten.\nAIF topscorer Anders Winther satte straffesparket sikkert ind til 1-1.\nI pausen havde Cheftræner Henrik Kastbjerg bedt spillerne om at komme op i omdrejninger.\nDet hjalp straks. Altid giftige Christian Bräuner kunne bringe hjemmeholdet foran 2-1 efter et velspillet angreb.\nKVIK fik i midten af anden halvleg et rødt kort, det gav naturligvis AIF mere plads at spille på.\nMed godt 10 min. igen af kampen, blev den gamle bomber Jens Kjærulff, sat i angrebet.\nEfter et indlæg kunne Jens på første boldberøring scorer til 3-1.\nMed få minutter igen prikkede Jens igen til bolden, denne gang i mellem benene på målmanden.\nDet blev til slutresultatet 4-1 til Frederiks AIF, som stadig ligger nr. 1 i puljen.\nNæste kamp er på torsdag den 19/5-11 kl. 19.00 i Gundersted.\nSTOR SEJR TIL AIF PÅ 5-0\nFrederiks AIF serie 1 tog i torsdags i mod Ulbjerg på Frederiks Stadion.\nDet blev en første halvleg, som bølgede frem og tilbage mellem de to hold.\nEfter pausen kom Frederiks på banen med fornyet energi og det gav mange chancer til hjemmeholdet.\nFrederiks kunne gå fra banen med en sikker 5-0 sejr over oprykkerne fra Ulbjerg. Da Struer tabte point i weekendens runder overtager AIF igen 1. pladsen i puljen.\nDe to unge spillere, Alexander Damgaard og Steffen Klint, spillede deres bedste kamp for AIF.\nMålscorer AIF: Christian Bräuner 1, Jonas Jensen 1, Bjarke Bräuner 1 og Steffen Klint 2.\nKampens spiller: Steffen Klint\nHusk: Næste hjemmekamp på Frederiks Stadion i Serie 1 er på fredag den 13. maj kl. 19.00 mod KVIK/Ålestrup\nFrederiks AIF tilbage i toppen.\nFrederiks AIF er nu tilbage i toppen af serie 1 efter en 1-0 sejr på udebane over Sønderup/Suldrup.\nEfter en lidt rodet start fik AIF overtaget i kampen. Midt i 1. halvleg kunne Jens Kjærulff sparke bolden i mål til 0-1.\n2. halvleg blev igen en lidt rodet affære, dog med Frederiks overtag. Det var en meget dårlig bane i Suldrup og varmen var hård ved spillerne.\nSpecielt Suldrup fik et par dumme gule kort, hvor efter Frederiks igen kunne ligge tryk på.\nFrrederiks AIF kan nu igen kigge op ad, med 10 point efter 6 kampe.\nNæste hjemmekamp er på torsdag den 5/5-11 kl. 19.00 på Frederiks Stadion, hvor Ulbjerg kommer på besøg.\nSerie 5 vandt igen en sikker 1-0 sejr. Denne gang var det over Sunds, som måtte tage tomhændet hjem fra Alheden.\nVores nye spiller Ivan Kennet fra Ukraine blev matchvinder med 1-0 scoringen.\nFrederiks AIF ser frem mod weekendens kamp mod KK07 på fredag i Kølvrå kl. 19.00\nHer er lidt fra Skærtorsdagens kampe:\nSerie 1 fik sit føste nederlag i denne sæson.\nHjemmeholdet Struer var en for stor mundfuld fot AIF.\nAllerede efter 20 min blev der dømt straffespark til Struer, som de scorede på.\nDerefter var det op ad bakke for Frederiks AIF.\nI kampen afslutning presser AIF på for en udligning, men det gav desværre plads til en Struer kontra.\nKampen sluttede fortjent 2-0 til Struer.\nKampens AIF spiller var Timmi Bräuner.\nNu gælder det næste kamp på Frederiks Stadion mod Koldby/Hørdum på mandag 2. påskedag kl. 16.00\nSerie 5 var i kamp torsdag aften mod Bording.\nDet var en kamp, som gav debut til en del af AIF ungdomsspillere.\nAlle kæmpede flot og det gav og resultat. Patrick Bräuner scorede til slut resulatet 1-0.\nKampens AIF spiller: Mikkel Quist Olesen\nHenrik Kastbjerg tiltræder i Frederiks AIF\nPå billedet ses: Anders Winther, Henrik Kastbjerg og Ander Bertel.\nFrederiks AIF har i weekenden valgt at styrke den sportslige ledelse af klubben.\nHenrik Kastbjerg tiltræder med førstetræningsdag mandag den 4/4-11.\nHenrik Kastbjerg indgår i et trænerteam med nyværende træner Anders Winther. Anders Winther tiltræder i sin gamle rolle, som assistenttræner og Henrik Kastbjerg besætter cheftrænerposten.\nFrederiks AIF ser frem til sammenarbejdet med de to tidligere superliga-spillere, som spillede sammen i Viborg FF. Vi håber med denne styrkelse at kunne realisere klubbens målsætning om en top 4 placering i serie 1.\nFørste hjemmesejr til AIF Serie 1.\nEfter de første 3 kampe og 7 point på kontoen ligger Frederiks AIF nr. 1.\nI lørdags gæstede GUG, Frederiks Stadion. Kampen startede noget nervøst for Frederiks. der gav et par store chancer til GUG.\nBillede af Anders Winther´s scoring til 3-2. Foto: Kurt Hald\nEfter 14. min spil kunne GUG bringe sig foran 1-0, efter et konstant pres spil.\nBjarke Bräuner blev små skadet midt i 1. halvleg og det gav plads til Henrik Kastbjerg på midtbanen.\nAIF kom langsomt ind i kampen i løbet af 1. halvleg, men stillingen var stadig 0-1 ved pausen.\nEfter pausen pressede AIF hårdt på, hvilket også gav gevinst efter 52 min. spil. Her gjorde Thomas Buhl det til 1-1.\nDesværre kom GUG hurtigt igen og bragte sig foran 2-1. Her efter sad AIF på tingene.\nJonas Jensen kom fri foran mål, efter en flot spilning af Jens Kjærulf, og han kanonerede bolden i mål.\n2-2 og Frederiks AIF var igen med.\nFrederiks AIF fik sidst i kampen frispark ved kanten af feltet. Det frispark blev Anders Winther sat til at sparke. Han placerede bolden uden chance for GUGs målmand.\nDer ved blev slutresultatet 3-2 til Frederiks AIF. En perfekt start på foråret, som har givet truppen fornyet tro og gejst til 2 kommende kampe i påsken.\nI næste kamp skal AIF til Struer, Skærtorsdag kl. 13.00.\nNæste hjemmekamp for Serie 1: Frederiks Stadion, 2. Påskedag kl. 16.00 mod Koldby/Hørdum.\nFrederiks AIF´s ungdomsafdeling var samlet onsdag den 23. marts i Alhede-hallerne til en fælles afslutning på indendørs-sæsonen 2010-11.\nTage "Tawi" Johansen fra AIF havde planlagt en turnering, hvor de forskellige årgange og køn blev mixet.\nSpillerne blev opdelt i hold, som bl.a. Dynamo Dollerup, Skræ FC og Lokomotiv Årestrup. Det gav smil på læberne.\nDet var sjovt at se, hvordan både drenge og piger, kæmpede om de store lagkager, som var turneringens 1. præmie.\nFrederiks AIF har i de seneste sæsoner, haft en stor fremgang af specielt pigespillere, og de tog i den grad kampen op med drengene.\nAIF forældreforening var efterfølgende vært ved en gang pølse og sodavand i klublokalet.\nUngdomsafdelingen ligger i høj grad vægt på det skal være sjovt og socialt at gå til fodbold i Frederiks, derfor var der også stor tilslutning til afslutningen.\n95 spillere og 15 trænere/ledere brugte 3 timer i hallerne med hyggefodbold. Nu da er græsset efterhånden er blevet grønt igen, er de fleste hold startet på udendørs sæsonen.\nFælles AIF Ungdoms-afslutning indendørs-sæsonen 2010-11\nVi laver en "lagkage-turnering", hvor årgangene blandes og spiller om en lagkage til det vindende hold.\nLagkage-turneringen spilles onsdag den 23. marts 2011 og afvikles således:\nKl. 17:00 - ca. 18:00 (Mødetid kl. 16:55)\nKl. 17:00 - ca. 19:00 (Mødetid kl. 16:45)\nKl. 18:00 - ca. 20:00 (Mødetid kl. 17:45)\nNår alle spillerne så mødes til det afsatte mødetidspunkt, vil der bliver trukket lod om, hvilket hold man skal spille på.\nEfter man er færdig med at spille, vil der AIF Forældreforening være vært for en sodavand og en pølse til alle spillere og trænere i klublokalet, samt en lagkage til det vindende hold i hver af de 3 rækker.\nJeg vil samtidig gerne have nogle af jer trænere til at være dommere denne dag.\nTlf. 40 79 79 54\nFodbold opstart 2011\nLørdag den 29. januar startede den nye sæson for Frederiks AIF seniorafdeling.\nEfter en let gang træning gennemgik træner Anders Winther målsætningen og planerne for 2011 sæsonen.\nAnders Winther fremlagde en række nye initiativer, som f.eks månedlige klubaftener.\nFormand for fodboldudvalget, Anders Bertel havde derefter et oplæg omkring de nye ting, som der arbejdes på i denne sæson.\nBl.a. kan det nævnes at 2. etape af klubhusbyggeriet er i fuld gang. Den "gamle" del af klubhuset bliver ombygget indvendigt.\nDenne ombygning forventes færdig i slutningen af marts.\nAIF spillede i weekenden kamp mod lokal rivalerne fra Viborg Søndermarken (JS).\nI sidste sæson i Jyllandserien havde vi nogle gode og spændende opgør. Derfor var det igen sjovt at prøve kræfter mod SIK.\nCherftræner Anders Winther havde udtaget 15 mand til kampen.\nDer var debut til den 16 årige Alexander Damgård, som spillede en rigtig god kamp på midtbanen.\nWinther fik afprøvet et nyt spilsystem i 1. halvleg. Det blev dog aldrig den store succes, så taktikken blev justeret i pausen.\nUnder opvarmningen fik Thomas Buhl en forstrækning i låret og kom ikke i kamp.\nKampen sluttede 4-2 til SIK.\nMålscorer fra Frederiks: Christian Bräuner 1 mål og David Pedersen 1 mål.\nNæste kamp er på søndag den 6. marts kl. 12.15 mod Ringkøbing (DS) på kunststofbanen i VFF.\nUdendørs-sæsonen 2011 godt i gang.\nUdendørs-sæsonen 2011 har nu været i gang i 3 uger for AIF herrer senior. Alle mandags træningerne er forlagt til kunststofbanen i VFF. Det har spillerne været rigtig glade for. Specielt nu, hvor "Kong Winther" igen har taget fat :-)\nWeekendens kamp blev spillet på anlægget ved Idrætscenter Vest i Holstebro. Modstanderen var serie 2 holdet fra Måbjerg IF, som AIF tidligere har spillet mod i s.1 i 2009.\nAnders Winther havde udtaget 15 mand til kampen. 1. Halvleg blev overskygget af hårdt spil, mange personlige fejl og et rødt kort til Timmi Bräuner efter 20 min. spil. AIF fandt aldrig rytme og sammenspillet fungerede ikke. I 2. halvleg blev der fokuseret på spillernes egen præstation og ikke så meget på holdets sammenspil.\nSpillerne udviste større koncentration og fik minimeret de personlige fejl fra 1. halvleg. AIF sad fuldstændig på spillet i 2. halvleg.\nDe få chancer, som tilfaldt Måbjerg blev reddet af en sikker målmand, Mads Bräuner. Mads blev efterfølgende kampen spiller.\nKampens resultat 2-1 til AIF\nMålscorer fra AIF: Chriastian Bräuner og Stefan Mørn.\nNæste træningskamp mod Viborg Søndermarken (JS) er lørdag den 26/2-11 kl. 14.15 på kunststofbanen på Kirkebækvej i Viborg.\nHusk at denne uges (uge 8) torsdags træning for Herrer senior er flyttet til ONSDAG kl. 19.00 ved Alhede-hallerne.\nTræningskamp AIF s1 - Skals s2\nFrederiks AIF serie 1 Herrer spillede første træningskamp i lørdags den 12. februar.\nKampen mod Skals (s.2) blev spillet kuststofbanen på Kirkebækvej i Viborg.\nAnders Winther havde blandet kortene og sammensat et hold af serie 1 og serie 5 spillere.\nKampens hovedformål var at spillerne skulle have løbet nogle kilometer, samt afprøvet spillerne på forskellige pladser.\n1. halvleg blev en lidt rodet affære med mange nærkampe midt på banen, uden de store mål chancer.\n2. halvleg sad AIF på spillet og vandt kampen 3-2.\nMålscorer fra AIF: Thomas Buhl, Christian Bräuner og Ulrik Sørensen\nNæste kamp er på søndag den 20. feb. kl. 16.00 mod Måbjerg (s.2) på banerne ved Idrætscenter Vest i Holstebro.\nFrederiks AIF fodbold har netop afsluttet den sidste planlægning af 2011 udgaven af Alhede-cup. I år har 147 hold tilmeldt sig til indefodboldstævnet, som forløber over 3 dage i Alhede-hallerne den 21-23. januar. Det er en mindre tilbagegang i forhold til sidste år, som dog også var et rekord år.\nTage ”Tawi” Johansen, som er stævne leder, har arbejdet med planlægningen de sidste par måneder. Der bliv masser af ”liv og glade dage” i hallerne. Det kræver et stort mandskabsbehov at gennemføre et stævne af den størrelse. Så mange frivillige i Frederiks er klar med enten fløjten, taste på måltavlen, præmieuddeling, eller med madlavning til de mange hjælpere.\nFrederiks AIF er særdeles godt tilfreds med den store tilmelding i børne- og ungdomsrækkerne, da AIF i år 2010 havde en medlemstilgang på 12 %. Så er det alle tiders at kunne arrangere et stævne, hvor alle Frederiks hold er repræsenteret på nær et enkelt.\nAlhede-cup 2011 viser også den samme tendens, som på landsplan, nemlig en stor tilgang i pige- og damefodbolden. I Dame senior er der tilmeldte hold, med flere kvindelandsholdspillere på. Se kampprogram på følgende link>>\nVedr. FMC klubsamarbejdet.\nHej Fodbold gutter.\nSe et flot indlæg til FCM klubsamarbejdets julekalender på FC Midjyllandshjemmeside, fra en ægte FCM supporter :) FLOT skrevet\nDet dur” Hvilken eksponering af klubben, sådan!\nAIF fodbold målaktier Lodtrækning om hovedgevinsterne er nu foretaget i Andelskassen i Frederiks.\nFotos af de glade vindere. Se mere...\nAIF siger tillykke!!!\nFrederiks AIF"s U14 drenge har vundet A-Rækken og er rykket op i mesterrække 2.\nDe går igang i foråret 2011. Vi ønsker dem stort tillykke med det fantastiske resultat\tAlhedens Idrætsforening | Trehusevej 7 - Frederiks | 7470 Karup J